Саудия Арабистони бу гал кучлилик қилди. Финал, мухлисларга тўлган «Бунёдкор» ва тақдирлаш маросимидан фоторепортаж\nДушанба, 20 Июн\nU23 Осиё Кубогида ҳал қилувчи беллашув — финал ўз якунига етди.\nКеча, 19 июнь, «Бунёдкор» стадионида бўлиб ўтган учрашув учун мухлислар томонидан қизиқиш катта эди. Мусобақа давомида ўзининг ҳаяжонли ўйинлари билан мухлислар меҳрини қозонган Темур Кападзе жамоасига финалда стадиондан туриб мухлислик қилишни истовчилар жуда кўп эди. Финалга бўлган қизиқиш кўламини ўйин олдидан чипталар савдосида кузатилган муаммолар, «Бунёдкор» кассалари олдида юзага келган турнақатор навбатлар ҳам кўрсатиб бериши мумкин.\nАлбатта, умуман олганда, мусобақа оғир ўтди, аммо яримфиналдаги ўйинларга қараб айтиш мумкинки, ҳал қилувчи беллашувга ҳар иккала жамоа ҳам ортиқча чарчоқ асоратларисиз етиб келишди. Саудия Арабистонида айтарли йўқотишлар йўқ эди. Ўзбекистон олимпиячилари сафида эса Ироққа қарши ўйиндаги қўполлиги учун ОФК Тартиб-интизом қўмитаси томонидан 3та ўйинга дисквалификация қилинган Абдувоҳид Неъматов хизматларидан фойдалана олмасдилар. Шунингдек, Иброҳим Ибрагимов ҳам жароҳат сабаб жамоасига ёрдам бера олмади.\nУчрашувнинг биринчи тайми нисбатан тенг курашлар остида кечди. Ҳар иккала тарафда ҳам биттадан анча хавфли зарба йўллаш имконияти бўлди. Ўзбекистон сафидан Ҳожимат Эркинов ҳимоячилар хатосидан сўнг зарба позициясига чиқиб келди, аммо у тепган тўп дарвозанинг анча юқорисидан ўтиб кетди. Саудияликларнинг зарбаси эса рекашет бўлиб, майдонни тарк этди. Шунингдек, биринчи тайм охирида бош ҳакам дарвозамиз томон пенальти белгилади. Аммо ВАР орқали вазият қайта кўриб чиқилгач, вазият аввалида араб футболчиларидан бири офсайдда бўлгани маълум бўлди.\nИккинчи таймда мухлислар Ўзбекистондан фаолроқ ўйинни кутишганди. Аммо аксинча Саудия Арабистони қарши ҳужумларни кескин амалга ошириб, ҳисобни очиб олди. 49-дақиқада Аҳмад Ал-Ғамди ҳисобни очди. Ушбу вазиятда таянч яримҳимоячимиз Абдурауф Бўриев орқароқда қолиб кетди ва Ал-Ғамди Саидазамат Мирсаидовни битта ҳаракат билан чалғитиб, дарвозага зарба йўллади. Юқори чап бурчакка йўлланган зарбани Владимир Назаров ушлаб қола олмади.\nШундан сўнг, Ўзбекистон ёшлари янада ҳужумга зўр беришди. Рақиблар эса ўз омадини қарши ҳужумлардан қидирди. Захирадан майдонга тушган Русланбек Жиянов кетма-кет ҳужумлардан бирини гол билан якунлашга эришганди, аммо у ўйиндан ташқари ҳолатда қолиб кетганди. Тезроқ гол уриб олиш мақсадида катта куч билан олдинга ташланган вакилларимиз ҳимояда рақибга бўш зоналар очиб бера бошлашди. 74-дақиқада саудияликларнинг асосий ҳужумчиси Фирас Ал-Бирайкан чап қанотдаги бўшлиқдан фойдаланиб, олдинга борди. Анча бурчакка бориб қолганига қарамай, Фирас кутилмаганда зарба беришга қарор қилди ва дарвозанинг ўнг пастки бурчагини ишғол қилди. Ушбу гол Саудия Арабистонига қўшимча хотиржамлик берди ва улар ўз ғалабаларини ҳакамнинг сўнгги ҳуштаги чалингунича ушлаб тура олишди.\nТан олиб айтиш керакки, ушбу мусобақага келган жамоалар орасида Саудия Арабистони энг кучлиси эди. Буни Темур Кападзе ҳам бир неча бор таъкидлаган, чунки, ушбу жамоага қарши олдин ҳам бир неча бор тўқнаш келгандик. Аммо Ўзбекистон олимпиячиларининг ҳали ёш экани ва худди шу турнирнинг кейингисида ҳам иштирок этиши мумкинлиги кўнгилга таскин беради.\nҚуйида ушбу учрашув, стадиондаги атмосфера ва тақдирлаш маросимидан фотогалереяни эътиборингизга ҳавола этамиз.\nСуратлар муаллифлари — Муҳаммаджон Ғаниев ва Абдулбасит Валихонов


Куман: «Реал» билан баҳсда бизга энг зўр Месси ва энг кучли «Барса» керак»\nБарселонаРеал МадридРоналд Куман\n«Барселона» бош мураббийи Роналд Куман Ла Лиганинг 30-туридан ўрин олган «Реал»га қарши ўйин олдидан ўз фикрларини билдириб ўтди.\n«Сўнгги пайтларда яхши натижаларга эришдик. Жамоа ўзига ишонмоқда. Олдинда мавсум давомида яхшиланган «Реал»га қарши ажойиб ўйин кутиб турибди ва биз максимал даражада курашмоқчимиз. Муҳим аҳамиятга эга беллашув.\nУмид қиламанки, Месси эртага ҳал қилувчи ролни ўйнайди. Бизга энг зўр Месси ва энг кучли «Барса» керак. Ҳаммаси мукаммал бажарилиши керак», — дея Куманнинг сўзларини келтиради Marca.


Имомали Раҳмон оиласининг Тожикистондаги қудрати - BBC O'zbek\nИмомали Раҳмон оиласининг Тожикистондаги қудрати\nДориюш Ражабиён Би-би-си, Форс хизмати\nImage caption Тожикистоннинг ҳамма жойида Имомали Раҳмоннинг улкан суратларига кўзингиз тушади.\nДушанбе шаҳри марказидаги Қишлоқ хўжалиги вазирлиги биноси олдида улкан паннода Имомали Раҳмон ҳосил йиғиб олинаётган майдонда буғдой дастасини қўлида кўтариб тургани тасвирланган. Мамлакатда мавжуд юзлаб шундай суратлардан бири гўёки одамларга Тожикистон президентининг 21 йиллик бошқаруви пайтида қандай улкан ютуқларга эришганини гўёки эслатиб туради.\nПрезидент Раҳмоннинг тўққиз фарзанди бор. Аксарият тожиклар унинг ҳамма етти қизи ва икки ўғлини номма-ном санаб беришлари мумкин. Лекин улардан иккитаси айниқса машҳур - қизи Озода ва ўғли Рустам Имомали.\nОилада иккинчи фарзанд бўлган Озода ҳозирги мавқеи Ташқи Ишлар вазири ўринбосари лавозимига келгунча Тожикистоннинг Вашингтондаги элчихонасида маданий ишлар бўйича атташе бўлиб ишлаган.\nОзоданинг турмуш ўртоғи Тожикистон Молия вазири ўринбосари Жамолиддин Нуралиев- айтишларича, мамлакатдаги энг бадавлат одамлардан биридир.\nОзоданинг укаси 26 ёшли Рустам Душанбенинг Истиқлол футбол жамоаси собиқ ўйинчиси бўлган, айни пайтда Тожикистон божхона хизмати раҳбари ўринбосари, шунингдек Тожикистон Футбол федерацияси президенти ҳисобланади.\nКўп таҳлилчилар фикрича, Озарбайжонда Алиевлар оилавий бошқарувидан кейин, бу ерда яна тахминлар, миш-мишлар борки, Рустам 2020 йилги сайловларда отасининг меросхўри сифатида тайёрланмоқда.\nРахмоннинг бошқа қизларининг эрлари ҳам юқори лавозимларни эгаллашган.\nУлардан бири Шамсулла Соҳибов, ҳозирги пайтда Тожикистоннинг Лондондаги атташеси. Бошқаси, Муҳаммадзоҳир Соҳибов мамлакатнинг чет эл билан савдо алоқаларига жавоб беради.\nImage caption Президент Раҳмон ва оиласининг суратлари гиламларга ҳам босилган.\nУшбу ҳолат Тожикистондаги мухолифатнинг баъзи раҳбарларини ғазабини қўзғайди.\n"Мамлакатнинг 50 фоиздан ортиқ иқтисодий имкониятлари ва объектлари биргина шу оилага қарашли", деб айтади Социал демократик партиянинг раҳбари Раҳматулла Зоиров. "Улар уни бошқариб, эгалик қилиб олишган. Бу жуда ҳам кўпдир".\nОиланинг яна бир аъзоси, Тожикистонда тез-тез тилга олинадиган шахс президентнинг қайноғаси Ҳасан Ассадуллоҳзодадир.\nУ мамлакатдаги йирик банклардан бири, Тожикистон оммавий ахборот воситаларида кенг ёритиладиган "Орионбанк"нинг хўжайини. "Орионбанк" мамлакатдаги катта корхоналарнинг ҳиссаларига эгалик қилади.\nАйни пайтда Молия вазири, илгари "Орионбанк"нинг раҳбари бўлган Умед Давлатзод банк, оила ва катта бизнес ўртасида айланади.\n"Мен учун сиз айтаётган "Орионбанк"ка қарашли барча ширкатларнинг яхши ишлашини билиш муҳим",- деб айтади у." Бизнинг вазифа ишлаб чиқаришни ошириб одамларимизни иш билан таъминлаш ва мамлакат хазинасига ҳисса қўшиш".\nПрезидент тарафдорлари, жумладан кекса сиёсатчи Султон Мирзошоевнинг таъкидлашича, жаноб Раҳмон ишончли ва салоҳиятли инсонларни ўз атрофида бўлишини хоҳлаши бу табиий, уларнинг баъзилари президентнинг қариндошлари бўлиб чиққани аслида унча аҳамиятга эга эмас...\n"Бизнинг президентимизнинг фарзандлари кўп ва танишлари ҳам кўп бўлиши табиий", деб айтади у Би-би-сига берган интервьюсида. "Сизнинг фикрингизча, улар президент оиласига мансуб бўлганликлари учун Тожикистонда ишлашлари мумкин эмасми? Албатта улар ишлашлари керак. Бундан ташқари улар боқиманда эмас, ҳаммалари ўқимишли ва тажрибали кишилар".\nТожикистоннинг биринчи оиласи ҳаёти хавфсизлик хизмати томонидан қаттиқ қўриқланади, лекин шунга қарамасдан баъзида уларнинг ҳаёт тарзи ҳақидаги маълумотлар оммага ошкор бўлиб қолади.\nШу йил, бундан бир неча ой олдин ижтимоий тармоқларда президент ўғли Рустамнинг никоҳ тўйи маросимидан лавҳалар тарқалиб кетди.\nЛавҳаларда президентнинг иштиёқ билан рақсга тушаётгани, қўл остидаги раҳбарлардан бирига муомаласи, қўшиқчи аёл билан бирга қўшиқ куйлаш каби тўйдаги баъзи ҳаракатлари ижтимоий тармоқларда киноя ва кулгига сабаб бўлди.\nКузатувчилар ҳам тезликда ҳукуматнинг расмий меҳмонлар саройида нишонланган саккиз соатлик дабдабали зиёфат Раҳмоннинг оддий тожикистонликлар учун жорий қилган катта пул сарфлашни тақиқлайдиган уч соатлик оддий маросимлардан катта фарқ қилишини кўрсатишга интилдилар.\nОлмонияда яшаётган мухолифат фаоли Додожон Атоуллоев Раҳмоннинг ўғли тўйини ўзининг интернетдаги каналида таржима қилиб намойиш этди.\nБу лавҳалар берилгач, кўп ўтмай Атоуллаев Москва аэропортида қисқа муддатга ушланиб, сўнгра Гуржистонга сафарига рухсат берилмади. Атоуллаев бу воқеани тўй лавҳалари акс этган видеони жойлаганига нисбатан жавоб деб билади.\n"Кейинроқ маълум бўлдики, Раҳмон тузуми менинг номимни Интерпол тармоғи бўйича террорист деб қидирувга берган экан", дейди у. "Мен айтмоқчи бўлганим, оилавий алоқаларга асосланган бу ҳукумат одамлар ҳақида қайғурмаслигини кўрсатиш эди. Улар Тожикистонни оилавий тижоратга айлантиришди".\nЛекин мамлакат ичкарисидаги тожикларнинг жуда оз қисмигина бир оила қўлида тўпланган қудратга очиқ норозилик билдиришга тайёр.\nБаъзилар бошқарувдаги оиланинг ҳукмронлиги қолдирадиган асоратлардан хавотирланади.\nМамлакатдаги коррупцияга қарши қонунчиликда раҳбар ходимларнинг ўз қариндошларига иш бериши, уларни атрофига тўплаши тақиқланади.\nНега, деб савол беради журъатли тожикистонликлар, президент ўзи чиқарган шахсий қонунларига амал қилмайдими?\nТожикистонда президентлик сайловлари бўлиб ўтмоқда


Навоийда 3 миллион ўрнига 800 минг сўм ойлик берилган аёл раҳбарларга пичоқ билан ҳужум қилди\n11 апрел 2021, Тошкент вақти: 17:09\n10 февраль кунги воқеа "Қизилқумцемент" АЖ биносида содир бўлган.\nНавоийдаги "Қизилқумцемент" АЖнинг аёл ишчиларидан бири январь ойи учун штат бирлигида кўзда тутилганидан 2,5 баробар кам ойлик берилгани ортидан 10 февраль куни ҳисобчи ва завод раҳбарига пичоқ билан ҳужум қилди.\nВоқеа тафсилотларидан хабардор ишчилардан бирининг Озодликка маълум қилишича, исми айтилмаётган аёл ишчи ҳар куни Навоийдан Нуротага қатнаб, завод филиалларидан бирида ишлаб келган.\n"Қизилқумцемент" АЖнинг Озодлик боғланган масъули шундай воқеа бўлганини тасдиқлади. Мулозимга кўра, айни пайтда аёлга нисбатан ички ишлар ходимлари суриштирув-тергов ишларини олиб бормоқда.\n"Кунига 120 километр йўл босиб ишга келган аëл 800 минг сўм ойликдан ғазабга келди"\n"Қизилқумцемент" АЖда 10 февраль куни содир бўлган воқеа тафсилотидан яхши хабардор ишчилардан бирининг Озодликка маълум қилишича¸ душанба куни маош олиш учун заводга келган аёл январь ойи меҳнати учун 800 минг сўм ойлик ëзилганидан қаттиқ ғазабланган. Шундан сўнг у қўлига пичоқ олиб, олдин ҳисобчи, кейин эса ўша ерда бўлган завод раҳбарига ҳужум қилган. Аммо бу ерда турган бошқа ходимлар уни тўхтатиб қолишган.\nЗаводда ўртача ойлик 3-4 миллион сўм. Унга эса 800 минг сўм ойлик беришган. Аёл мана шундан ғазабланган\n“Бу аёл ҳар куни Навоийдан заводнинг Нуротадаги филилалига бориб ишлар экан. Навоийдан Нуротагача 60 километр, демак у ҳар куни 120 километр йўл босган. Ҳар куни бориб келишга камида 30 мингдан йўлкира қилган. Заводда ўртача ойлик 3-4 миллион сўм. Унга эса 800 минг сўм ойлик беришган. Аёл мана шундан ғазабланган”, - деди "Қизилқумцемент" АЖсининг шахси очиқланмаслигини сўраган ишчиси.\nБу суҳбатдош¸ воқеа ортидан завод директори аёлни руҳий касалликлар шифохонасига юборишга буйруқ бергани ва унинг Навбаҳор туманидаги руҳий касалликлар шифохонасига олиб кетилганини иддао қилди .\n"Январь ойида оз ойлик олганлар сони кўп"\nХалқ орасида эски - "Навоийцемент" номи билан танилган завод ишчиларидан бирининг айтишича, январь ойида белгиланганидан 2,5-3 баробар кам иш ҳаққи олган ишчилар сони бир аёл билангина чекланмайди.\nҲар бузилганда ойлигимдан ушлаб қолишаверса, унда менинг қулдан қандай фарқим қолади?\n“Раҳбарият одамларнинг ғазабини келтирадиган иш қилаяпти. Масалан, менинг бульдозеримнинг болгаркаси синиб қолгани учун менга 1 миллион сўм ойлик беришди. Қолган уч миллионни ойлигимдан ушлаб қолишди. Мен уни махсус синдирганим йўқ-ку? Техника бўлганидан кейин бузилади. Бульдозер совет замонидан қолган, жуда эски, у кўп бузилади . Ҳар бузилганда ойлигимдан ушлаб қолишаверса, унда менинг қулдан қандай фарқим қолади?”, деган ишчи январь ойида заводнинг юзлаб ишчиси ойлигининг турли баҳоналар билан штат бирлигида кўзда тутилганидан бир неча баравар оз маош олганинибилдирди.\nРасмий воқеани тасдиқлади\n"Қизилқумцемент" заводининг Озодлик изоҳ сўраб мурожаат қилган масъулларидан бири 10 февраль куни корхона ишчиларидан бирининг ҳисобчи ва директорга пичоқ билан ташланганини тасдиқлади.\n“Бундай воқеа бўлган, ҳужум қилган аёл билан ҳозир ички ишлар бўлими шуғулланмоқда. Завод директори аёлни жиннихонага жўнатди, деган гап ёлғон. Завод директорининг бунга ваколати йўқ, руҳий касалликлар шифохонасига суднинг қарори билан жойлаштириш мумкин”.\nАйни пайтда¸ завод мутасаддиси ишчи аёл шахси, нега унга штат бирлигида ëзилган маошнинг учдан бири берилгани¸ завод бошқа ишчиларига ҳам ойликлар белгиланганидан бир неча баробар кам миқдорда берилганига оид Озодлик саволларини жавобсиз қолдирди. Мулозим шунингдек ишчи аëл ҳужуми оқибатида жароҳат олганлар борми¸ деган саволга ҳам жавоб беришни истамади.\nНавоий шаҳар ички ишлар бўлими Тергов департаменти расмийси Улуғбек Кенжаев ҳодиса юзасидан Озодлик саволини эшитиши билан телефонини ўчириб қўйди ва қайта қилинган қўнғироқларга жавоб бермади.\nЖисмоний таҳдид ноҳақликка қарши кураш усулими?\nЎзбекистонда расмийларнинг айрим ҳаракатларига жисмоний таҳдид билан норозилик билдириш ҳолатлари кам эмас.\nЖумладан, 10 февраль куни ижтимоий тармоқларда Сариосиё туман, Гулобод маҳалла фуқаролар йиғинида кўксига президент Мирзиёев портретини осиб олган ёш аёлнинг қўлида болта билан уйини бузишга келганларга таҳдид қилгани акс этган видео тарқади.\n21 январь куни самарқандлик Дилором Розиқова уйидан мажбурий чиқариш тўғрисидаги суд қарорини ижро этиш учун келган МИБ ходимларини ёқиб юборишга уринди. 23 январь куни Розиқовага суд қарори билан тергов жараёни якунлангунига қадар қамоқда сақлаш эҳтиёт чораси қўлланилди.\nАйни ўша куни Андижонда Хушнуд Ғойибназаров уйини мусодара қилишга келган МИБ ходими олдида ўзини ëқиб юборди ва орадан бир неча кун ўтиб касалхонада вафот этди.\n2019 йили Яккабоғ туман ҳокими ўринбосари бульдозерга чиқиб¸ дўконини бузишга уринганида тадбиркор Баҳриддин Исомов унинг устига бензин сепиб¸ ëқиб юборган эди.\nТуман ҳокими ўринбосарига тенглаштирилган матбуот котиблари ойликсиз ишламоқда\nҚашқадарë газ конларида 1000 дан ошиқ ишчи ноябрдан бери ойликсиз ишлаяпти


Оила тинчлигининг яна бир формуласи | Muslimaat.uz\nМанзилингиз:Муслимаат»Оила ва жамият»Оила»Оила тинчлигининг яна бир формуласи\nBy Muslimaat on\t Oktabr 10, 2016 Оила\nБизни шундай жаннатмакон юртда яшашлигимизни насиб этган Аллоҳга чексиз ҳамду санолар бўлсин. Бизга маълумки, 70 йиллик мустабид тузумдан кейин мустақилликнинг шарофати ила юртимиздаги кўплаб хонадонларга исломий оила қандай бўлиши кераклиги ҳақидаги маълумотлар китоблар, ойнаи жаҳон ва интернет орқали берилмоқда. Буларнинг фойда ва самарасини ҳам кўрмоқдамиз, лекин…\nШу сўзга келганда давомини ёзишга негадир юрагинг ғаш тортади, лекин ёзиш керак, мажбурмиз. Чунки бу неъматларни ҳамма ҳам тўғри қадрига етмаётгани, борига шукур қилмаётгани, янгиликларни яхшилик билан қабул қила олмаётгани чуқур ўйга толишга, қаламни ишга солишга мажбур қиляпти. Шундай кунларнинг бирида бир танишимиз ўзига таниш оилали эркакнинг топиш-тутиши рўзғорига, фарзандларининг ўқиши, боғчасига, хуллас, оиласининг таъминотига етмаётгани, шунинг учун аёли билан кунда жанжал, нотинчлик бўлаётгани, аёли у билан камбағалликда умрини ўтказмоқчи эмаслиги ва талоғини сўраётгани ҳақида айтиб қолди. Бир томондан бундай вазият келиб чиқишига эркак кишининг ўзи ҳам сабабчи бўлади.\nعَنْ أَبِي هُرَيْرَةَ رَضِي اللهُ عَنْهُ عَنِ النَّبِيِّ صَلَي الله عَلَيْهِ وَسَلَّم قَالَ: دِينَارٌ أَنْفَقْتَهُ فِي سَبِيلِ اللهِ، وَدِينَارٌ أَنْفَقْتَهُ فِي رَقَبَةٍ، وَدِينَارٌ تَصَدَّقْتَ بِهِ عَلَى مِسْكِينٍ، وَدِينَارٌ أَنْفَقْتَهُ عَلَى أَهْلِكَ، أَعْظَمُهَا أَجْرًا الَّذِي أَنْفَقْتَهُ عَلَى أَهْلِكَ. رَوَاهُ مُسْلِمٌ وَالتِّرْمِذِيُّ وَأَحْمَدُ\n«Аллоҳнинг йўлида инфоқ қилган диноринг, қул озод қилиш учун инфоқ қилган диноринг, мискинга садақа қилган диноринг ва аҳлингга нафақа қилиб берган диноринг ичида энг ажри улуғи аҳлингга нафақа қилганингдир». Муслим, Термизий, Аҳмад ривоят қилганлар.\nعَنْ عَبْدِ اللهِ بْنِ عَمْرٍو رَضِي اللهُ عَنْهُ، عَنِ النَّبِيِّ صَلَي الله عَلَيْهِ وَسَلَّم قَالَ: كَفَى بِالْمَرْءِ إِثْمًا أَنْ يَحْبِسَ عَمَّنْ يَمْلِكُ قُوتَهُ. رَوَاهُ مُسْلِمٌ وَالنَّسَائِيُّ وَأَبُو دَاوُدَ وَلَفْظُهُ: كَفَى بِالْمَرْءِ إِثْمًا أَنْ يُضَيِّعَ مَنْ يَقُوتُ\n«Бир одамга гуноҳ ўлароқ ўзи молик бўлган одамларнинг қутини тутиб туриши етарлидир», дедилар». Муслим, Насаий ва Абу Довуд ривоят қилганлар.\n«Бир одамга гуноҳ ўлароқ ўзи қутини берадиган кишини зое қилмоғи етарли», дейилган.\nШарҳ: Мусулмон одам ўз қарамоғидаги кишиларнинг турмуши учун зарур бўлган «қути ла ямути»ни вақтида етказиб бериши лозим. Агар шу ишни вақтида қилмаса, мазкур камчилик етарли гуноҳ ҳисобланиб, у бу дунё ва охират азобини тортаверади. Шунинг учун ҳар бир мусулмон гуноҳкор бўлмай, деса, ўз қарамоғидаги кишиларни вақтида таъминлаб турмоғи лозим. («Ҳадис ва Ҳаёт» китобидан. Шайх Муҳаммад Содиқ Муҳаммад Юсуф раҳимаҳуллоҳ).\nБундай ҳолатга тушаётган оилалар ҳозирги кунда борган сари кўпайиб кетаётгани аянчли ҳолдир. Ахир оила бу муҳташам ошён эмасми? У жамиятнинг бир ғишти эмасми? Ғишт қанчалик чиройли бўлса, бино ҳам чиройли, ҳашаматли қурилганидек, жамият ҳам оилалар мустаҳкамлиги ва фаровонлиги билан янада ривожланади, ўсади, гуркирайди. Булар бир-бирига боғлиқ ва бир-бирини тўлдириб туради. Чунки оиласиз жамиятни тасаввур қилиб бўлмайди. Шунинг учун эрдир, аёлдир – бу қўрғонни қаттиқ ҳимоя қилиш кераклигини яхши тушуниб олсалар, балки, бундай тушунмовчиликлар, келишмовчиликлар келиб чиқмасмиди? Ахир бизнинг муқаддас динимизда эр – оиланинг раҳбари. Агар аёл эрнинг итоатида бўлса, фарзандлар ҳам отага итоат қиладиган бўлади. Шу ўринда «Аёлнинг эрига итоатининг чегараси қандай бўлади?» деган саволга қуйидаги ҳадисдан жавоб оламиз.\nعَنِ الْحَسَنِ قَالَ: قَالَ رَسُولُ اللهِ صَلَي الله عَلَيْهِ وَسَلَّم : لَا طَاعَةَ لِمْخْلُوقٍ فِي مَعْصِيَةِ الْخَالِقِ. رَوَاهُ ابْنُ أَبِي شَيْبَةَ.متفق عليه\n«Расулуллоҳ соллаллоҳу алайҳи васаллам: «Холиқнинг маъсиятида махлуққа итоат йўқ», – дедилар». Ибн Абу Шайба ривоят қилган. (Муттафақун алайҳ)\nБу қоида нафақат эрнинг хотинга, балки ота-онага, раҳбарга, инсоннинг ҳаётидаги барча итоатга қўйилган шаръий мезондир.\nБу мезонга амал қилиш оқибатида оилада дўстлик, муҳаббат ҳукм суради, оила мустаҳланади, қут-баракали бўлади. Аёлнинг эрига итоатсизлиги эса оиланинг бузилишига, бошқа кўплаб келишмовчилик, нохушликларга сабаб бўлади. Ушбу ҳақиқатни мусулмон оиланинг ҳар бир аъзоси яхшилаб тушуниб олиши керак. Бу борада бир қанча ҳадислар ҳам келтирилган.\n«Ҳийрога бориб, уларнинг Марзубонларига сажда қилаётганларини кўрдим. (Ўзимча) бунга Расулуллоҳ соллаллоҳу алайҳи васаллам ҳақлироқлар, дедим. Набий соллаллоҳу алайҳи васалламнинг олдиларига келиб, буни у Зотга айтдим. Шунда у Зот: «Айт-чи, бир қабрнинг олдидан ўтсанг, унга сажда қилармидинг?» дедилар. «Йўқ», дедим. «Ундай қилманглар! Агар бировни бировга сажда қилишга амр қилувчи бўлсам, Аллоҳ уларга (эрларга) улар (хотинлар) устидан берган ҳақнинг сабабидан аёлларни эрларига сажда қилишларига амр қилган бўлар эдим», дедилар». Абу Довуд, Ҳоким ва Термизий ривоят қилганлар.\n«Агар бировни бировга сажда қилишга амр қилувчи бўлсам, хотиннинг эрига сажда қилишига амр қилган бўлур эдим», дейилган.\nШарҳ: Ушбу ҳадиси шарифда эрнинг хотиндаги энг бош ҳаққи тўғрисида сўз кетмоқда. («Ҳадис ва Ҳаёт» китобидан. Шайх Муҳаммад Содиқ Муҳаммад Юсуф раҳимаҳуллоҳ).\nعَنْ مُعَاذِ بْنِ جَبَلٍ رَضِي اللهُ عَنْهُ، عَنِ النَّبِيِّ صَلَي الله عَلَيْهِ وَسَلَّم قَالَ: لَا تُؤْذِي امْرَأَةٌ زَوْجَهَا فِي الدُّنْيَا إِلَّا قَالَتْ زَوْجَتُهُ مِنَ الْحُورِ الْعِينِ: لَا تُؤْذِيهِ قَاتَلَكِ اللهُ، فَإِنَّمَا هُوَ عِنْدَكَ دَخِيلٌ يُوشِكُ أَنْ يُفَارِقَكِ إِلَيْنَا. رَوَاهُ التِّرْمِذِيُّ وَحَسَّنَهُ\nУшбу ҳадиси шариф ҳам аёл киши ўз эри билан доимо яхши муомалада бўлиши кераклигига, эри ундан озор тортмаслик ҳаққига эга эканига далилдир. Ушбу ҳақни яхшилаб тушуниб олиш ва уни поймол қилмасликка интилиш жуда ҳам зарурдир. («Ҳадис ва Ҳаёт» китобидан. Шайх Муҳаммад Содиқ Муҳаммад Юсуф раҳимаҳуллоҳ).\nҲаётдаги энг гўзал фазилат қаноатдир, шунинг учун рисоладаги хотин ўзини бу фазилат билан зийнатлаши, турли ҳою ҳавас деб, зеб-зийнат талаб қилиб, эрини қийин аҳволга солмаслиги керак. Авваллари момоларимиз ризқ-рўз топиш учун жўнаб кетаётган эрларига: «Ҳаром касб қилманг, Аллоҳдан қўрқинг. Биз очлик-ночорликка чидаймиз, лекин дўзахнинг азобига чидай олмаймиз», дейишар экан.\nЯхши хотин эрига енгил пайтида ҳам, оғир пайтида ҳам яқин киши, дардкаш, маслаҳатчи бўлиши, уни сабр-тоқатга чақириши, тушкун кунларида кўнглини чўктирмай, доимо олдинга интилишга ундаши керак.\nАфсуски, ҳозирги кунда бу гапларнинг мағзини чақишликка оила бошлиқлари ожизлик қилишмоқда. Айниқса, баъзи бузғунчиликларнинг асл сабабчилари бўлган аёлларимиз миллий ва диний қадриятларимизга тамоман зид равишда беҳаё кийимларни кийишга ружуъ қўйишлари ва ўзларининг қайси динда ва қандай машҳур буюк зотларни туғиб тарбиялаган оналарнинг давомчиси эканликларини ҳам унутиб қўйганликларидир. Нега буни биз алоҳида таъкидлаб ўтяпмиз? Чунки Исломдаги кийиниш меъёрларининг инсон ҳаёти, жамият ривожи учун ҳам аҳамияти катта. Хусусан, жамиятдаги ахлоқсизлик, бузуқлик, нопокликларнинг олдини олишда, оилаларнинг мустаҳкамлигини таъминлашда бу меъёрлар жуда ҳам муҳим. Бу ҳақиқатни ҳозирга келиб мусулмон бўлмаганлар ҳам тасдиқламоқда. Бугунги кунда аёлларнинг ортиқча очиқ-сочиқлиги кўпгина муаммоларга сабаб бўлаётгани ҳеч кимга сир эмас. Бу борада кўплаб амалий тадқиқотларнинг хулосалари, илмий мақолалар ҳам эълон қилинмоқда. Ҳатто «аёлларнинг очиқ-сочиқлиги эркакликнинг кушандаси» эканини, «аёлларнинг очиқ бадани одам наслининг камайиши ва нимжонлашишига сабаб» бўлаётганини мусулмон бўлмаган тадқиқотчилар куйинчаклик билан ёзишмоқда. Беш кунлик дунёни деб абадий охиратни қўлдан бой бериб қўяётганларини ҳам сезмаяптилар. Улар бу «очилиш»да давом этишаверса, охири кийимсиз қолмасалар, деб қўрқасан киши. Аслини олганда, улар ўша беркитган жойларини ҳам уялганларидан эмас, маломатдан қўрққанларидан ёки «жозиба»ларини сақлаш учун беркитаётганга ўхшайдилар. Бўлмаса, яшириш керак бўлган жойларини шунчалар юпқа ёки тор мато билан тўсишармиди?! Ахир, кийим баданни яшириш учун кийилади-ку! Айрим аёллар ўзларининг бу беҳаёликлари билан эркаклар кўнглига қанчалаб ғулғула солаётганларини, уларни шаҳватга бошлаётганларини ҳис қилмасликлари ҳам мумкин. Улар очиқ-сочиқ юриш ўзлари учун оддий ҳолга айланган бўлса-да, бу Аллоҳ таолога осийлик эканини ва жамиятнинг инқирозига сабаб бўлишини бир зум ҳам унутмасликлари керак.\n«Аҳли дўзахдан икки тоифасини кўрмадим: Бир қавмики, қўлларида сигирнинг думига ўхшаш қамчилари бор-у, улар ила одамларни урурлар. Бир аёлларки, улар кийимли яланғочлар, йўлдан оздирувчилар, йўлдан озувчилар. Бошлари худди туянинг қийшайган ўркачига ўхшайди. Улар жаннатга кирмаслар ва унинг ҳидини ҳам топмаслар. Албатта, унинг ҳиди бунча ва бунча масофадан келиб турур», дедилар». Муслим ривоят қилган.\n«Бир қавмики, қўлларида сигирнинг думига ўхшаш қамчилари бор-у, улар ила одамларни урурлар».\nЎша дўзах аҳлларининг иккинчи тоифаси; «Бир аёлларки, улар кийимли яланғочлар»\nЯъни, ўзлари кийим кийиб юрадилар-у, аслида яланғочдан фарқи йўқ. Кийими калталигидан кўкраклари, билаклари, баъзида оёқлари йўғон сонларигача очилиб туради. Шунингдек, кийими юпқалигидан кийим деб аталган нарсанинг остидаги жамики нарса бошқаларга кўриниб туради. Улар бу қилмишлари ила, «йўлдан оздирувчилар»дир. Ана шундай ишлари билан бошқа аёлларни ҳам йўлдан оздирадилар. Айниқса, ёш қизларни ўзларига эргаштириб, йўлдан оздирадилар.\nШунингдек, кўча-кўйда, жамоатчилик жойларида мазкур шармандали ҳолатда юриб, эркакларни ҳам йўлдан оздирадилар. Шилқимликка, зинога чорлайдилар. Улар яна ўзлари ҳам «йўлдан озувчилар»дир.\nЙўлдан озмаган бўлсалар, кийимли яланғоч бўлиб кўча-кўйда тентираб юрармидилар?! Уларнинг «бошлари худди туянинг қийшайган ўркачига ўхшайди».\nЧунки «мода» деб бошларига турли-туман нарсаларни ўрнатиб олган бўладилар. Шунингдек, фақат боши эмас, ўша бошидаги миялари ҳам қийшайиб қолган бўлса, ажаб эмас. Бўлмаса, кийимли яланғоч бўлиб, ўзи ҳам йўлдан озиб, ўзгаларни ҳам йўлдан оздириб юришармиди?! Уларнинг бу қилмишлари жазосиз қолмайди. Бу дунёда турли-туман машаққатларга, бало-офатларга учрашларини тажриба кўрсатиб турибди. Аммо у дунёдагиси очиқ-ойдин: «Улар жаннатга кирмаслар ва унинг ҳидини ҳам топмаслар».\nҲа, ундай шарманда аёллар жаннатга кириш у ёқда турсин, унга яқин ҳам кела олмайдилар. Ҳидини ҳам топа олмасликлари шунга далолат қилади. Ваҳоланки, «Албатта, унинг ҳиди бунча ва бунча масофадан келиб турур»\nАёл-қизларимиз ичида кийимли яланғочлар умуман бўлмаслиги учун ҳаракат қилмоғимиз лозим. («Ҳадис ва Ҳаёт» китобидан. Шайх Муҳаммад Содиқ Муҳаммад Юсуф раҳимаҳуллоҳ).


Ги де Мопассан. Янги йил совғаси (ҳикоя) | www.ziyouz.uz\nБош саҳифа Жаҳон насри онлайн антологиясиГи де Мопассан (1850-1893; Франция)Ги де Мопассан. Янги йил совғаси (ҳикоя)\nГи де Мопассан. Янги йил совғаси (ҳикоя)\nЖакюз де Рандал уйида бир ўзи тушлик қилар экан, хизматчисига ташқарига чиқиб келиш эҳтимоли мавжудлигини билдириб қўйди. Сўнг иш столига ўтириб мактуб ёзишга киришди. У ҳар йилнинг охирида шу анъанани бажарар эди: ўтириб ёзар ва орзу қиларди. Жакюз ўтган янги йил кунини хотирлади: барча одамлар унутилган. Дўстларининг қиёфаси кўз олдида кексайиб ўзгариб бормоқдайди. У барча ошналарига биринчи январь куни ўқиладиган янги йил табригини бита бошлади.\nЖакюз тортмани очиб, ичидан суюклисининг суратини олди ва унга бир зум тикилиб ўпиб қўйди. Кейин оппоқ қоғозга бироз қараб турди- да, ёза бошлади.\nБу гал юборган митти сувениримни олгандирсан. Бугун ўзимни сенга шу гапни айтиш учун тайёрлаб келдим…»\nЖакюзнинг қўли титраб кетди ва ўрнидан туриб хонани кеза бошлади. У охирги ўн ойдан буён севги асирига айланганди. У ўша аёлни жуда яхши кўриб қолганди. У албатта, ёш йигит эмасди, лекин ўзини ҳамон ёшлардек тутарди. Хуллас, у эҳгиросларини сарҳисоб қилганидек, бугун ҳам узилишиб кетган дўстларини ҳамда ҳаётига кириб келган янги одамларни ҳисобларди. Унинг севгидаги ғайрати аста-секин тинчликка чўма бошлаганди. У ўзидан юрагимда аслида кимга нисбатан ҳақиқий севги бор деб сўрар, бунга жавоб эса ўша аёл бўлиб чиқар, эркак келажакда нима бўлишини ўйларди. У бирдан қалбида чуқур ҳурмат, миннатдорлик ва нафисликни ҳис этди.\nЭшик қўнғироғи Жакюзнинг хаёлини бўлди. Иккиланиб қолди: эшикни очсинмикин? Лекин янги йил кечаси ким бўлмасин эшикни очиш лозим, деган гапни эшитгани учун нима бўлса ҳам очишга қарор қилди. У қўлига шамчироқни тутиб, узун йўлак бўйлаб кета бошлади. Калитни бураб, эшикни очиши билан ташқарида Иреннинг деворга суянганча мурдадек оппоқ юзига кўзи тушди.\n— Ёлғизмисан? — саволга савол қайтарди аёл.\n— Улар йўқ.\n— Ташқарига чиқмасмидинг?\nАёл ичкарига кирди, Жакюзнинг димоғига ўша қадрдон ис урилди. Меҳмонхонага киргач, аёл диванга аста чўкди ва юзини эркакнинг қўлига босганча, йиғлаб юборди.\nЭркак унинг оёқларига тиз чўкди, аёлнинг юзини кўлларига олиб шивирлади:\n— Ирен, Ирен, сенга нима бўлди, гапирсанг- чи? Ўтиниб сўрайман, менга барини айт.\nАёл йиғламсираганча, секин деди:\n— Бошқа бу аҳволда яшай олмайман.\n— Бу аҳволда… нима деганинг бу?\n— Ҳа, яшай олмайман. Мен жуда кўп сабр қилдим. У менга бугун қўл кўтарди.\n— Ким? Эрингми?\n— Ҳа, ўша.\nЖакюз асабийлашди, унинг эрини бунчалик бешафқатлигидан ларзага тушди. Иреннинг эри шу дунё кишиси, юқори табақадан, бир клубнинг эгаси бўлиб, отлар жинниси, ҳамма ерда маълум ва машҳур, шу билан бирга билимли ва ниҳоят анъаналарга содиқ бир киши эди. У бошқа бадавлат ва ҳотамтой инсонлар каби ўзини оиласига жуда меҳрибон кўрсатар эди. Лекин аёлининг хоҳишлари, соғлиғи, кийим-кечаги билан иши бўлмас, ташлаб қўйганди.\nЖакюз аёл билан дўстлашгач, ҳар бир эр аёлига унинг дўстлари билан мулоқотига рухсат берилишига эришган ҳамда аёл билан бемалол суҳбатлаша оларди. Гарчи эркак ичидан аёлни севса-да, уйида жанжал бўлишини асло истамас эди.\n— Нимадан бошланди, айтиб бер,— сўради эркак.\nАёл узун ҳикоясини бошлади: тўйларини, илк келишмовчиликларини, катта жанжалларни, сўнг эрининг жиззаки ва қўполлашиб кетганини, ҳозир эса унинг Жакюздан беҳуда рашк қилиши ва қўл кўтаришларини сўзлаб берди.\nАёл гапнинг сўнггида қўшиб қўйди:\n— Мен унинг ёнига қайтмайман. Сенинг олдингга келдим.\nЭркак аёлнинг қўлидан тутиб гап бошлади:\n— Азизим, сен катта хато қилгансан. Агар эрингни мана шу хатоси билан ёлғиз қолдирар экансан, ҳеч нимага эришолмайсан.\nАёл хавотирланиб сўради:\n— Хўш, унда қандай маслаҳат берасан?\n— Уйга қайтгин-да, худди ўша жанжалли кунлар бошланмасидан илгари қандай юрган бўлсанг, ўзингни шундай тут.\n— Сен сўраётган нарса ёлғон-ку, ахир?\n— Йўқ, бу ақлли аёлнинг иши. Муносабатларнинг риштаси сенга боғлиқ. Сен барчасини йўқотмаслигинг лозим.\nАёл ўрнидан турди ва ғазабкор пичирлади:\n— Хўш, майли. Бу ерда ортиқ қололмайман. Бари тугади, тугади!\nКейин қўлини эркакнинг елкасига қўйиб сўради:\n— Мени севармидинг?\n— Унда нега ёнингда олиб қолмайсан?\n— Ёнимда? Бирга? Бу тентаклик. Унда сени йўқотаман. Бари умидлар тугайди.\n— Тингла, Жакюз. У мени сен билан бошқа кўришишимни тақиқлади. Мен бошқа уйингга қайтиб келмайман. Бу сўнгги қароринг бўлади: кетайми ё қолайми?\n— Азизим, Ирен, агар ажрашсанггина сенга уйланаман.\n— Ҳа, уйланасан — ниҳоят икки йилдан сўнг ажрашолсам. Сен жуда сабрлисан-ку, ахир! — кесатди аёл.\n— Менга қара! Мен эртага эринг келиб сени олиб кетишига чидай олмайман, тушунсанг-чи, қонун у тарафда.\n— Мени уйингда сақла демаяпман, Жакюз. Қаергадир қочиб кетамиз. Мени жуда севасан, деб ўйлабман. Хато қилдим. Хайр.\nАёл эшик томон жадап қадам ташлади.\n— Тўхта, Ирен!\nАёл унга ўгирилиб қарамади. Унинг кўзлари ёшга тўла эди:\n— Мени тинч қўй!\nЭркак уни мажбурлаб ўтирғизди ва юқоридаги гапларини яна тушунтира кетди. Аёлнинг жим ва бепарволигини кўриб, унга ялинди, тушунишини истади.\nЖакюз гапириб бўлгач, аёл тилга кирди:\n— Энди мени тушуниб жим кетишимни истарсан? Қўлингни ол, оёқларимга ҳам тегма.\n— Менга қара, Ирен.\n— Қўйиб юборасанми, йўқми?\n— Ирен, бу қатьий гапингми?\n— Қўйиб юбор.\n— Бу сўнгги сўзингми, дедим?\n— Ҳа, энди қоч, мен кетай.\n— Кетмайсан. Майли, эрта тонгдаёқ бу ердан кетамиз.\nАёл оғир гап бошлади:\n— Йўқ, энди кеч. Мен истамайман.\n— Кетма! Мен бурчимни бажараман. Сен айтган нимаики бўлмасин, барини бажараман.\nАёл унга узоқ тикилиб турди ва сўради:\n— Унда менга тушунтир.\n— Нимани тушунтирай, айт?\n— Ҳаммасини. Фикрингни ўзгартирган нарсани. Кейин мен нима қилиш кераклигини айтаман.\n— Ҳеч нимани ўзгартирмадим. Сен ташлаб кетаётганингдан қўрқдим, холос.\n— Бу фикрни шунчалик тез ўзгартиришга қодир эмас.\n— Мени тингласанг-чи, азизим. Бу савол билан бир нима ўзгариб қолмайди. Сени севиб қолганимни тушунганимда, ўзимга шу гапни айтганман: кимки бир аёлни севиб қолса, унга эришиш учун барига тайёрлигини бўйнига олиши лозим.\n— Никоҳ бу — улкан ижтимоий баҳо, улкан ҳуқуқий баҳо, менинг кўзларимдаги туйғу эса қалб баҳоси.\n— Нима бўлса ҳам, ижтимоий, ҳуқуқий жиҳатдан эрига боғланган аёл, агар уни севмаса, юраги ўзгада бўлса, унга ғамхўрлик қиладиган инсони бўлса, эркак ҳам уни деса ҳам барибир улар ўзларини тутқундек сезишади.\n— Агар уларнинг иккиси ҳам виждонли бўлсал ҳар қандай тўсиқлар ва одатларни енгиш керак.\n— Аёл таваккал қила олади. Чунки у бор юраги билан, виждони билан, ҳаётини тикиб, барча қийинчиликларга олдиндан тайёрланиб, баридан воз кечишга рози бўлиб севади. Эркаклар ҳам бунинг қадрига етиб, барига тайёр туриши лозим. Бошқа айтадиган гапим йўқ. Ҳали турли мажбурият ва қўрқувга берилган инсон эдим, ҳозир эса қаршингда фақатгина сени севгувчи инсон турибди.\n— Мен алдадим, азизим. Ҳеч нима содир бўлмаганди. Эрим бешафқатлик қилмаганди. Лекин мен билишни жудаям истадим: Янги йилда менга юрагингдагиларни айта олмармикинсан. Шуни билмоқчийдим. Мана, иқрорингни эшитдим. Энди ҳаётимни ўзгартириш фурсати келди. Бугун бахтлиман, янги йил менга ҳақиқий муҳаббатимни топиб берди…\nИнглизчадан Нодирабегим Иброҳимова таржимаси\n← Аввалги Аввалги Иван Бунин. Муза (ҳикоя)\nКейинги → Кейинги: Реваз Мишвеладзе. Журъат (ҳикоя)


Тошкентда автомобиллар ёниши: «ёритгичлар айбдор» эканлиги ростми? Ўзбекистон Республикаси ФВВ Ёнғин хавфсизлиги бошқармаси бунга нима дейди?\nИжтимоий тармоқлар ва мессенджерларда ёнаётган автомобилларнинг суратлари тарқалмоқда. Фойдаланувчиларнинг фикрларига кўра, бунга кундуз вақтида ёритгичларни ёқиб юриш сабаб бўлган. Бу масала кўпларни қийнаб келаётганлиги сабабли Тошкент шаҳар ИИББ ходимлари Ўзбекистон Республикаси ФВВ Ёнғин хавфсизлиги бошқармаси билан боғланганлиги натижасида қуйидагилар маълум бўлди.\nЎтган 2018-йилда енгил машиналарни ёниб кетиши билан боғлиқ 64 та ҳолат қайд этилган эди. 2019-йилнинг бошидан эса Тошкентда автомобилларнинг 11 марта ёнганликлари қайд этилди. Булардан икки ҳолатда ёниш – ёқилғи тизими ишдан чиққанлиги сабабли юз берган. Қолган ҳолатларда эса ёнғин қуйидаги русумли автомобилларда электр ўтказиш тизими бузилганлиги боис содир бўлган: ГАЗ-3102, ГАЗ-2401, Daewoo Matiz, ВАЗ-2109, Hyundai Sonata, Ford Sierra, ГАЗ-2420, Chevrolet Epica, Chevrolet Captiva, Chevrolet Damas (ёнғинга ЙТҲ сабаб бўлган), Chevrolet Cobalt – автомобилнинг мотор қисмида содир бўлган борт компьютер ива аккумуляторни улаб турувчи электр ўтказиш тизимадаги қисқа узилиш сабаб бўлган. Автомобиль ёритгичларига зарар етмаган.\nКеча, 17-май куни соат 16.00 ва 17.00 орлағида Фарход кўчасида қурилаётган ресторан қаршисида содир бўлган «Вольво» русумли автомобилнинг ёнишида, ҳайдовчига ёрдам берган қурувчиларнинг ва бошқа гувоҳларнинг ҳамда ҳайдовчининг ўзининг гапларига кўра мотор қисмидаги муаммолар сабаб бўлган. Шошилинч хизматлар бўлмиш 101 ёки 102 рақамларига у ва гувоҳлар қўнғироқ қилишмаган. Агар ижтимоий тармоқларда тарқалган суратга эътибор билан қаралса, ёритгичларга зарар етмаганини кўриш мумкин.\nФВВ Ёнғин хавфсизлиги бошқармаси ходимларининг маълум қилишларича, ёнғинга сабаб бўлган электр ўтказгичларнинг техник қониқарсиз ҳолатлари кўпинча эски йилларда ишлаб чиқарилган автомобилларда учрайди. Шундай эка нагар сизнинг автомобилингиз «катта ёшда» бўлса, техник кўрик давомида электр ўтказгичларга алоҳида эътибор бериш зарур.\nБиз бу каби ҳодисалар суратларини тарқатувчи фуқароларни, блогерларни ҳамда Telegram мессенджерида ўз каналини юргизадиганларни автомобилларнинг ёниш сабаблари тўғрисидаги ўз “мутахассис” хулосалари билан инсонларни адаштирмасликка чақирамиз.


LMS « Электрон таълим\nТаълимда янги технологиялар\nСтэнфорд, Гарвардда ўқишни ҳоҳлайсизми? (Оммавий онлайн очиқ курслар)\nSeshanba, May 1st, 2018\nСтэнфорд, Гарвардда ўқишни ҳоҳлайсизми?\n(Оммавий онлайн очиқ курслар)\nХамидов Воҳид Собирович\nҲозирги кунда интернет имкониятларидан фойдаланган ҳолда уйдан ташқарига чиқмасдан дунёнинг нуфузли университетларида сифатли билим олиш имконияти пайдо бўлди. Бу эса таълим парадигмасини буткул ўзгаришига олиб келди.\nБунга МООС (Massive open online courses) – оммавий очиқ онлайн курсларнинг пайдо бўлиши сабаб бўлди.\nМООС (Massive open online courses) – оммавий очиқ онлайн курслар бўлиб (ООО курслар ёки МООС), интерфаол усуллардан фойдаланган ҳолда тайёрланган ва Интернет тармоғида очиқ ҳолда жойлаштирилган таълим курсига айтилади. Оммавий очиқ онлайн курсларни тез ва кенг қамровда тарқалиши уларга дунё таълим бозорида талаб борлигидан далолат бермоқда.\nОООК орқали олий ўқув юртига кирмоқчи бўлган абитуриентлар, коллеж ўқувчилари, олий таълим муассасаси талабалари, олий таълим муассасаси профессор-ўқитувчилари, мустақил тадқиқотчилар фойдаланишлари мумкин.\nАбитуриентлар олий таълим муассасасига кириш имтиҳонлари мавжуд бўлган фанлардан ОООК билан тақдим этилаётган курслар орқали бепул билим олишлари мумкин.\nХусусан, Khan Academy (https://ru.khanacademy.org/) орқали математика, физика, биология, кимё, информатика ва бошқа фанлар бўйича видео маърузалар орқали “нолдан” бошлаб чуқур билимга эга бўлиш мумкин. Шунингдек, https://www.udemy.com сайтида ўзбек тилида мустақил ўрганувчилар учун математикадан видео дарслар берилган бўлиб, https://www.udemy.com/matematika-darslari/ ҳаволаси орқали курсни бепул ўрганиш мумкин.\nШунингдек, олий таълим тизимида маълум масалалар мавжуд бўлиб, бу масалаларни барчасини оммавий очиқ онлайн курслар орқали ҳал қилиш мумкин. Хусусан:\nХорижий олий таълим муассасаларида профессор-ўқитувчиларни юқори рейтингдаги хорижий олий таълим муассасида малакасини ошириш масаласи;\nЭнг юқори рейтингдаги хорижий олий таълим муассасасида талабаларни ўқитиш масаласи;\nЮқори сифатли, рақобатбардош кадрларни тайёрлаш масаласи;\nЭнг юқори рейтингдаги хорижий олий таълим муассасасидаги ўқитилаётган фанларни маҳаллий олий таълим муассасаларида жорий этиш масаласи;\nЯнги киритилган фанлар бўйича ўқув мажмуаларни шакллантириш масаласи;\nМутахассислик фанларини чет тилларида ўқитиш масаласи;\nТалабаларнинг мустақил ишларини ташкил этиш масаласи.\nЮқорида келтирилган масалаларни айнан ОООК орқали ечиш мумкин.\nООО курслар орқали дунёнинг энг нуфузли бўлган олий таълим муассасаларида уйдан чиқмасдан мутахассислик олиш имконияти мавжуд.\n“Хўш, қаердан шу ООО курсларни топиш мумкин?”, – деб сўрарсиз. Жавоби оддий бунинг учун барча ООО курсларини ўзига жамлаган https://www.class-central.com/ сайти орқали (ООО курслар провайдери деб ҳисобласак ҳам бўлади) сизни қизиқтирган фан бўйича қидириш операцияси орқали топишингиз мумкин.\nОнлайн курслар жойлаштирилган ва таълим жараёнини ташкил этаётган учта энг йирик платформаларлар: Coursera, Udacity ва edX ни турли таққослаш мумкин бўлган кўрсаткичлари билан таҳлил этиб чиқамиз.\nCoursera (https://www.coursera.org) нотижорат таълим компанияси бўлиб, Стэнфорд университети профессорлари Эндрю Hг (Andrew Ng) ва Дафни Коллер (Daphne Koller) лар ташкил этишган. Ушбу стартап Kleiner Perkins Caufield & Byers (KPCB) ва New Enterprise Associates (NEA) компанияларидан ҳамкорлик лойиҳаси бўйича $16 млн. инвестиция олган. Компаниянинг мақсади – энг нуфузли университетларнинг энг малакали профессорларини энг сифатли курсларини ахборот-коммуникация технологиялари орқали дунё бўйича бепул киришга имконият яратишдир.\nДавомати: 10 млн. фойдаланувчи.\nҲамкор таълим муассасалари сони: 100 дан ортиқ\nОнлай курслар сони: 1400 та\nКурслар йўналишлари: ахборот технологиялари, физика, муҳандислик фанлари, математика, биология, тиббиёт, иқтисодиёт, тадбиркорлик, гуманитар фанлар, санъат.\nҲамкорлари: Жаҳоннинг турли давлатларидаги етакчи университетлари. Coursera компаниясининг биринчи ҳамкорлари сифатида Стенфорд, Пристон, Пенсильвания ва Мичиган университетлари бўлган. Бундан ташқари, ҳозирги кунда платформада Американинг қуйидаги нуфузли университетларининг онлайн курслари қўйилган: Калифорния технология институти, Колумбия университети, Йель университети, Висконсин-Мэдисон университети, Шимолий-Ғарбий университети, Эмори университети, Вандербильт университети. Европа давлатларидан ҳамкор сифатида Эдинбург университети, Людвиг-Максимилиан номидаги Мюнхен университети, Мюнхен Техника университети, Боккони, НЕС Paris, Копенгаген университетлари, испан IE ва IESE бизнес-мактаблари, Лозанна университети, Цюрих университети, Лондон университети, Женева университетини кўрсатиб ўтиш мумкин. Ушбу платформада Осиё давлатларининг курсларини ҳам кўриш мумкин: Сингапур миллий университети ва Тайвань миллий университети. Россия Федерациясидан: Олий иқтисодиёт мактаби ва Москва физика-техника институти (МФТИ).\nКурсларнинг муддати: 4 ҳафтадан 10 ҳафтагача.\nЎқитиш тили: 20 та тилларда. Кўпчилик курслар инглиз тилида олиб борилади. Кейинги ўринда – хитой тили. Маърузаларни бошқа тилларда ёзилган субтитрлар орқали кўриш имконияти яратилган. Coursera компанияси яратилган курсларин бошқа тилларга таржима қилиш учун дунё бўйича таълим муассасалари ва волонтёрларни жалб қилмоқда. Чет тилини билган иҳтиёрий инсон Coursera ҳалқаро таржимачилик жамияти (Global Translation Community) га аъзо бўлиши мумкин ва курсларни ўз она тилига таржима қилишга ёрдам бериши мумкин. Coursera платформасида онлайн курслар рус тилида ҳам жойлаштирилган.\nҚатнашиш шарти: Coursera платформасида ўқиш учун веб-сайтдан рўйҳатдан ўтиши, ўзи учун қизиқарли курсни танлаши ва ёзилиши етарлидир. Рўйҳатдан ўтиш барча қизиқувчилар учун очиқдир.\nЎқув шакли: видеомаърузалар, ўқиш учун материаллар, курс қатнашчилари учун форумлар. Coursera тингловчиларни ижтимоий тармоқларда ишлашини қўллаб-қувватлайди (ҳар бир тинловчида ижтимоий тармоқларнинг бирида камида битта аккаунти (account) бўлади). Баъзан, бир шаҳардаги тинловчилар ўзлари учун учрашувлар ташкил этишлари мумкин. Тартиб бўйича ҳар бир онлайн курсининг бошланиш санаси ва тугаш санаси белгиланган бўлади. Янги материаллар ҳар ҳафтада қўйилади, топшириқларни белгиланган санагача бажариш зарур (одатда, бу муддат янги видеомаъруза чиққунча ҳисобланади). Бундан ташқари, платформада тингловчилар учун ўзини ҳоҳлаган вақтида – OnDemand режимида таълим олиши мумкин бўлган курслар қўйилган. Coursera платформаси ихтисослик (Specialization) бўйича бир қатор онлайн-курсларини тақдим этади ва уларни тугатган сўнг сертификат олиш мумкин. Сертификатда Coursera компаниясининг логотипи, курс номи, курс яратилган университет номи, ўқитувчининг исми-шарифи кўрсатилади. Лекин, сертификат олинган курс университет академик даражаси бўйича дастурларидаги фан сифатида қабул қилинмайди.\nБилимларни назорат қилиш шакллари: тестлар (жавобларидан танлаб олиш вариантлари билан), ёзма ишлар, бошқа тинловчилар қўйган баҳолар (аноним тарзда, изоҳи билан ёки изоҳсиз), якуний имтиҳонлар. Университет ўқитувчилари онлайн-курсларнинг муаллифлари, одатда, тингловчиларнинг вазифаларини текширишмайди ва баҳо қўйишмайди.\nСертификат мавжудлиги: бор. Онлайн курслар вазифаларини бажарган тинловчилар курсни муваффақиятли тугатганликлари тўғрисида электрон гувоҳнома (Statement of Accomplishment) олиш имкониятлари мавжуд. Гувоҳномани олиш учун, одатда, маълум миқдорда баллар йиғиш керак бўлади. Гувоҳномада тинловчининг исми-шарифи, курс номи, курснинг қисқача таърифи ва ўқитувчининг электрон имзоси ёзилган бўлади. Гувоҳнома университет-ҳамкорлари учун курсни тамомлаганлиги ҳақида расмий ҳужжат ҳисобланмайди. Бундан ташқари, SignatureTrack билан белгиланган курсларини тугатганда, тасдиқланган сертификат (Verified Certificate) олиш имконияти мавжуд, лекин, ушбу ҳизмат пулликдир. Тасдиқланган сертификат (Verified Certificate) электрон гувоҳнома (Statement of Accomplishment) дан фарқи шундаки, тасдиқланган сертификатда тинловчининг шахси тасдиқланади (паспорт нусҳаси ва веб-камера орқали олинган фотографияси юкланади). Тасдиқланган сертификат (Verified Certificate) да университет логотипи қўйилган бўлади, бундан ташқари, унда ушбу сертификатда махсус қатор (ссылка) мавжуд бўлиб, у орқали курс ва тингловчи тўғрисида (тинловчининг исми-шарифи, ўқитувчининг исми-шарифи, курснинг дастури ва муддати) маълумот олиш мумкин. Тасдиқланган сертификат ҳам университет дастуридаги фан сифатида қабул қилинмайди.\nҚиймати: бепул. Агар тингловчи фақатгина гувоҳнома эмас, балки, тасдиқланган сертификат (Verified Certificate) олмоқчи бўлса, у ҳолда бунинг учун тинловчи 50 доллардан 150 долларгача ҳақ тўлаши керак бўлади. Бир нечта курслари йиғиндиси ҳисобланган ихтисослик (Specialization) сертификати олиш учун эса таҳминан 500 доллар миқдорда пул тўлаш керак бўлади.\nМобиль иловалар: бор (iOS, Android)\nUdacity (http://www.udacity.com) ҳусусий нотижорат таълим компанияси бўлиб, Стэнфорд университети профессорлари Себастьяном Трун, Дэвид Ставенс ва Майкл Сокольски томонидан ташкил этилган ва инвесторларнинг 20 млн. долларлик маблағи сарфланган. Ушбу стартапнинг максади таълим соҳасини демократизациялаш ва ўзгартиришдан иборатдир. Бошқа шунга ўхшаш платформалардан фарқи шундаки, Udacity платформасидаги онлайн курсларини яратишда университет профессорларидан ташқари, етакчи соҳа экспертларини ҳам жалб қилинмоқда. Масалан, компьютер илми, дизайн, математика, технологик бизнес. Бундан ташқари, ҳар бир курс турли даражада тақдим этилмоқда: бошловчилар, асосий ва иқтидорли тинловчилар учун.\nДавомати: 2 млн. фойдаланувчилар.\nҲамкор-таълим муассасалари сони: 2 та университет ва 13 та компаниялар.\nОнлайн курслар сони: 50 та онлайн курслар\nКурслар йўналишлари: Udacity платформасидаги аксарият курслар ахборот технологияларга бағишланган, чунки, ушбу платформа Стенфорд университети базасида олиб борилган АКТ бўйича бепул курслардан ташкил топган. Бундан ташқари, платформа тадбиркорлик, дизайн, математика ва физикадан курсларни таклиф этади.\nҲамкорлари: Сан-Хосе давлат университети, Джорджи (ГаТех) технология институти, бундан ташқари, Google, Facebook, Twitter, AT&T, Cloudera, MongoDB, Salesforce, Autodesk, Nvidia, 23andMe, Zipfian, Cadence ва Hack Reactor компаниялари.\nКурсларнинг муддати: қўйилмаган, фойдаланувчининг хохишига боғлиқ. Ҳар бир курснинг таърифида ҳафтада 6 соат ҳисобида таҳминий муддатлари берилган. Агар ушбу ҳисоб бўйича кўрилса, у ҳолда, курсларнинг ўртача 6-10 ҳафтада ўташ мумкин.\nЎқитиш тили: инглиз тилида, бир хил курслар испан, француз, португал ёки хитой тилларида субтитрлар орқали берилган.\nҚатнашиш шарти: Кириш имтиҳонлари йўқ, талабгор сайтда рўйҳатдан ўтиши кифоядир. Вазифаларни бажариш муддатлари ҳам белгиланмаган. Фойдаланувчи ўзи қачон ва қандай ўтишни ўзи белгилайди. Платформада таклиф этилган курслар тайёрлаш даражаси бўйича бир нечта гуруҳларга бўлинган: New to Tech гуруҳидаги курслар АКТ ни умуман билмайдиганлар учун, Beginner гуруҳи – бошланғич, Intermediate гуруҳи – ўртача, Advanced гуруҳи – юқори даражада билувчилар учун ҳисобланади.\nЎқув шакли: Ҳар бир курс видеомаърузалардан ташкил топган бўлади, уларга тест саволлари бириктирилган. Бир хил курсларда лойиҳаларни бажариш керак бўлади, бу қатнашчиларда янги билимлар олишига сабаб бўлади. Udacity платформасининг яъна битта вазифаларидан бири – бу тингловчилар лойиҳа портфолиосини яратишдир. Тингловчи бир нечта лойиҳаларни (5-7 лойиҳа) топширгандан сўнг, “Nanodegree” сертификатини олиши мумкин. Бу илмий даража бўлмаса ҳам, ушбу сертификатни АКТ соҳасидаги компанияларга ишга кириш вақтида ҳисобга олишлари мумкин. Бундан ташқари, Udacity – бу ҳамжамият бўлиб, курс тинловчилари форумда ўзаро фикр алмашиш орқали ҳам ўрганишлари мумкин.\nБилимларни назорат қилиш шакллари: тестлар (жавобларидан танлаб олиш вариантлари билан), уй вазифалари ва шахсий лойиҳалари. Бир хил курсларда шахсий муррабий (Coach) белгиланиши мумкин, унинг зиммасига вазифаларни текшириш, саволларга жавоб бериш ва лойиҳа ишларида ёрдам беришлар киради.\nСертификат мавжудлиги: бор. Курсларни тугатган тинловчиларга электрон гувоҳнома берилади. Бу электрон гувоҳнома расмий хужжат ҳисобланмайди. Бир хил курсларда тасдиқланган сертификат (Verified Certificate) олиш имконияти мавжуд.\nҚиймати: бепул. Курсларга кириш барча учун бепул. Шахсий мураббий мавжуд бўлган курлар (Coach) бўйича тасдиқланган сертификат (Verified Certificate) олиш имконияти мавжуд. Бунинг учун якуний лойиҳани топшириш, якуний суҳбатдан ўтиш ва шахсни тасдиқловчи хужжатни тақдим этиш зарур бўлади. Ушбу курсларга қўшимча 300 доллар тўлаш керак. “Nanodegree” – 200 доллар ойига.\nМобиль иловалар: бор (iOS, Android).\nEdX (https://www.edx.org) платформаси Гарвард университети ва Массачусетс технология институти ҳамкорлигидаги онлайн курслар соҳасидаги лойиҳа бўлиб, 2012-йилда ташкил этилган нотижорат таълим компанияси ҳисобланади. EdX платформасининг асосий мақсади таълим бериш таркибидан ташқари, ушбу МООС-платформа асосчилари янги технологиялар талабаларнинг ўқишига ва таълим соҳасини трансформация қилишда таъсир кўрсатиши бўйича тадқиқот олиб боришдан иборатдир.\nДавомати: 7 млн. фойдаланувчилар.\nҲамкор-таълим муассасалари сони: Гарвард университети, Массачусетс технология институти ва 60 дан ортиқ университетлари ва тижорат ташкилотлар.\nОнлайн курслар сони: 983 та онлайн курслар\nКурслар йўналишлари: платформада турли йўналишлар бўйича курсларни топиш мумкин: биология, кимё, ахборот технологиялари, бизнес, иқтисодиёт, молия, амалий фанлар, статистика, математика, физика, тиббиёт, овқатланиш, тарих, гуманитар фанлар, ҳуқуқшунослик, адабиёт, фалсафа, мусиқа и бошқалар. Берилган фанларни кўп қисми компьютер технологиялари, билогия, табиий фанлар, бизнес ва менежментга тегишлидир.\nҲамкорлари: Американинг етакчи олий таълим муассасалари: Бреклидаги Калифорния университети, Бостон университети, Корнелл университети, Колумбия университети, Калифорния технология институти, Дартмут коллежи, Чикаго университети. Европа олий таълим муассасалари: Сорбонна, Каролин институти, Мюнхена Техника университети, ЕТН Zurich университети. Осиёнинг қуйидаги университетларининг дастурлари қўйилган: Гонконг Фан ва технологиялар университети, Пекин университети, Сеул миллий университети ва Токио университети.\nКурсларнинг муддати: 4 ҳафтадан 10 ҳафтагача. Кўпчилик курсларнинг бошланиш санаси ва курс тугаш санаси мавжуд, бундан ташқари вазифаларни бажариш муддатлари белгиланган бўлади. Сертификат олиш керак бўлса, албатта, курс бошлангунча ёзилиш керак, бу билан вазифаларни ўз вақтида бажариш имконияти пайдо бўлади.\nЎқитиш тили: кўпчилик курслар инглиз тилида берилган. Бундан ташқари, хитой, француз, испан ва ҳинд тилларида ҳам курслар мавжуд, бу курслар инглиз тилида субтитрлар орқали берилган.\nҚатнашиш шарти: ҳар бир курс таърифида тинловчиларга шартлар берилган (масалан, ушбу курсни ўқиш учун керакли билимлар кераклиги), бу фақат муаллифларнинг тавсиясидир. Кириш имтиҳонлари йўқ, талабгор сайтда рўйҳатдан ўтиши кифоядир.\nЎқув шакли: видеомаърузалар, ўқиш учун материаллар, тестлар, онлайн-форумлар. Форумда бошқа иштирокчилар билан мулоқотда бўлишлари мумкин, бундан ташқари, улар ўқитувчига савол ҳам беришлари мумкин. Платформа ижтимоий тармоқларда аккаунти борлиги сабабли тингловчилар бир-бирлари билан боғланиш ва саволлар бериш имкониятига эга, бундан ташқари, дунё бўйича турли шаҳарларда барча ҳохловчилар учун учрашувлар ташкил этилади.\nБилимларни назорат қилиш шакллари: тестлар (жавобларидан танлаб олиш вариантлари билан), ёзма ишлар, бошқа тинловчилар қўйган баҳолар (аноним тарзда, изоҳи билан ёки изоҳсиз), якуний имтиҳонлар.\nСертификат мавжудлиги: бор. edX уч хил сертификатларни тақдим этади: Honor Code Certificate of Achievement, Verified Certificate of Achievement ва XSeries Certificate of Achievement. Тасдиқланган сертификат (Verified Certificate of Achievement) кypc тугагандан ва маблағ тўлангандан сўнг берилади. XSeries Certificate of Achievement сертификати бир нечта курслардан ўтганларга берилади. Барча сертификатлар электрон шаклда берилади.\nҚиймати: бепул. Курслар барча учун бепул, истисно сифатида маълум касбий курсларни кўрсатиш мумкин. Баъзи курслар тасдиқланган сертификат (Verified Certificate) олишни таклиф этади. Бу ҳолда, тинловчилар барча вазифаларни бажаришда шахсни тасдиқловчи хужжатни ва веб камера орқали ўзлари бажарётганликларини тасдиқлашлари зарур бўлади. Verified Certificate сертификатини олиш барча курслар учун белгиланган эмас, бундан ташқари, бу ҳизмат учун қўшимча тўлов (таҳминан 25 доллар) амалга ошириш зарур, лекин, курс материалларига кириш бепул. Агар тинловчи бир нечта курсларни (2 тадан 7 тагача) ўтишни (XSeries) ва тегишди сертификат олишни хоҳласа, у ҳолда, тинловчи бу курслар учун тўловни амалга ошириши зарур. Онлайн курс қиймати маълум курс билан боғлиқ бўлади, яъни тахминан 100 – 500 доллар.\nМобил иловалар: йўқ. Лекин, edX ва бошқа очиқ таълим платформаларининг видеомаърузаларини мобиль алоқа воситаларидаги MOOCs4U (iOS, Android) иловалари ёрдамида кўриш мумкин.\nОнлайн курсларининг энг йирик учта платформалари турли кўрсаткичлари: фойдаланувчилари сони, ҳамкор таълим муассасалари сони, қўйилган онлайн курслар сони, курслар йўналишлари, муддатлари, ўқитиш тили, таълим олишда қатнашиш шартлари, ўқув шакллари, баҳолаш усуллари, сертификат берилиши, аккредитация масаласи, онлайн курсларининг нархи, мобил алоқа воситалари учун иловаларининг мавжудлиги каби кўрсаткичлари бўйича тахлил қилинди. Оммавий очиқ онлайн-курсларни тақдим этаётган Coursera, Udacity ва edX платформаларининг фундаментал фарқлари очиб берилди.\nШундай қилиб, ООО курслар орқали Стэнфорд университети, Массачусетс технология институти ёки Гарвард университетларида уйдан ташқарига чиқмасдан таҳсил олиш мумкин.\nPosted in Authoring Tools, LMS, Web 2.0, Без рубрики, Видео маърузалар, Виртуал лаборатория ишлари, Илмий мақолалар, Малака ошириш, Очиқ дарс, Педагогик дастурий воситалар, Талабалар учун, ТАТУ | No Comments »\nТаълимда АКТ фойдаланиш\nChorshanba, Mart 25th, 2015\nТАТУ 25.03.2015 да бўлиб ўтган Маъруза тақдимоти\nPosted in LMS, Web 2.0, Малака ошириш, Очиқ дарс, Педагогик дастурий воситалар | No Comments »\nErkin va ochiq kodli LMS tizimlar tahlili\nSeshanba, Mart 24th, 2015\nMuallif: Vohid Hamidov\nMa’lumki, har bir universitet yoki ta’lim muassasasi o‘z ta’lim jarayonini boshqarish uchun zamonaviy texnologiyalardan kelib chiqqan holda, o‘zining virtual axborot ta’lim muhitini yaratishga harakat qiladi. Hozirgi vaqtga kelib, virtual axborot ta’lim muhitini yaratishning hojati qolmagan, chunki Web muhitiga moslashgan har xil turdagi dasturiy majmualar jonkuyar dasturchi va ta’lim sohasida ishlab kelayotgan xodimlarning hamkorlikda ishlashlari, shuningdek, ta’limga yo‘naltirilgan fondlar tomonidan qo‘llab-quvvatlanishi natijasida, erkin va ochiq kodli dasturiy ta’minotlar yaratilgan.\nBu o‘quv modulimizda masofaviy ta’lim jarayonini tashkillashtirish imkoniyatini beruvchi erkin va ochiq kodli dasturlar majmuasining tahlili keltiriladi. O‘quv modulida keltirilgan dasturiy majmualar tahlili ko‘p yillar davomida olib borilgan ilmiy-tadqiqotlar natijasidir.\nPosted in LMS, Без рубрики, Очиқ дарс, Педагогик дастурий воситалар | No Comments »\nJuma, Noyabr 15th, 2013\nPosted in LMS, Очиқ дарс | No Comments »\nМасофали таълим жараёнини ташкиллаштириш имкониятини берувчи (LMS) тизимлар таҳлили\nDushanba, Aprel 8th, 2013\nМасофали ўқитиш- ахборот – коммуникация технология (компьютерлар, телекоммуникация, мультимедиа) воситалари ва илмий асосланган ўқитиш усулларини кўллаб, таълим (кундузги, сиртқи, экстернат) олиш шаклидир. Ўқитишнинг бу шакли ўқувчиларга мос таълим предметини эркин танлаш, ўқитувчи билан мулоқот қилиш шароитларини таъминлайдиган анъанавий, янги ахборот ва телекоммуникация технологияларига асосланиб, ўқитиш жараёни ўқувчининг каердалиги ва вактга боғлиқ бўлмаган ҳолда амалга оширилади. Ўқувчи ўқув муассасасига катнамай, ўқитувчи ёки ўқув муассасасининг тьюторларидан доимий маслаҳат олиб ўқиш имкониятига эга. (more…)\nPosted in LMS | 1 Comment »\neStudy.uz масофавий таълим платформаси\nПедагогик дастурий воситалар\nВиртуал лаборатория ишлари\nЭлектрон таълим is proudly powered by WordPress


Гўдак тилидан (йигирманчи кун...)\n29325 Ўқиш режими + -\nАссалому алайкум! Бугун йигирманчи кун.\nБиласизми уйимиз яқинида болалар уйи деган жой бор. Авваллари бу жойни кўрмаган эдим. Ўзимча у жойни болалар ўйнайдиган уй бўлса керак деб ўйлар эдим.\nБир куни ўша болалар уйидан бир бола қочгани ҳақида айтишди. Ҳамма ўша болани сўраган, кимдир маҳалламиздан қидирса, бошқа кимдир узоқроққа излаб кетди.\nМен йўлакдан кетаётган эдим, йўлакдаги бурчакда кимдир борлигини кўриб қолдим. Яқинроқ борсам бир бола ўтирган экан. Ёнига ўтириб:\n- Ассалому алайкум! Яхшимисан? Сени илгари ҳеч кўрмаган эканман! Исминг нима? - дедим.\n- Исмим Содиқ! Бу ерлик эмасман. Ҳов нарироқдаги «Болалар уйи»данман, - деди.\n- Ҳамма излаб юрган бола сенмисан? Нега қочиб кетдинг? - деб сўрадим.\n- Ўзингни исминг нима? - деди.\n- Исмим Муҳамммад Айюб! - дедим.\nШу пайт у:\n- Муҳаммад Айюб! Биласанми биз яшайдиган уй аслида бизнинг уйимиз эмас. Болалар уйидаги кўп болалар ота-онаси ёки бирор яқин кишиси тарафдан ташлаб кетилади. Сен ҳеч тасаввур қила оласанми!? Энг яхши кўрганларинг тарафидан бу жойга ташлаб кетиласан. Эсимда жуда кичкина бола эдим. Дадам билан ойим бир-бирлари билан уришиб кетишди. Жуда қаттиқ уришишди. Мен ҳали чақалоқ бўлган синглимни қучоқлаб бошқа хонада ўтирар эдим. Шунда дадам ойимга қараб «-Сен билан ажрашаман» дедилар. Ўша вақтда мен, ҳам дадамдан, ҳам ойимдан ажралишимни билмас эдим.\nКейин дадам уйдан чиқиб кетдилар. Биласанми? Ўшандан бери дадамни кўрмадим. Ойим бизни тоғамникига олиб бориб ташладилар. Ойимни ҳам ўшанда охирги марта кўрган эканман. Тоғам билан бир қанча вақт яшадик. Кейин келинойим тоғамга нималардур дедилар. Шунда тоғам бизга бақириб-бақириб машиналарига чиқишимизни талаб қилдилар. Қўлимда синглим билан машиналарига чиқдим. Бизни тўғри ана шу болалар уйигаа олиб келдилар. Бизни ташлаб кетаётганлари эсимда. Оёқларини қучоқлаб:\n- Тоғажон илтимос бизни ташлаб кетманг. Илтимос бизни ойижонимга олиб боринг. Ойижонимни ҳафа қилмайман. Ширинлик сўраб йиғламайман. Ҳамма айтганларини қиламан, - дедим. Лекин... лекин тоғам барибир бизни ташлаб кетдилар. Ўшандан бери шу ердамиз. Қоравул амаки мени қаттиқ урганлари учун қочиб кетдим. Ўзим қайтиб бораман ўша «Болалар уйига», - дедида югуриб чиқиб кетди.\nГўдак тилидан (ўн тўққизинчи кун...)\nРамaзон кирмаган хонадон борми\n07:32 / 30.05.2017 1366\nЎта қари кишилар. Қари чол ва кампирларнинг фидя бериш билан кифояланишларига рухсат этилгани уларнинг кейинчалик ҳам рўза тутолмасликлари давоми...\n01:24 / 01.06.2017 1434\nАллоҳнинг бандаларига фазли Аллоҳ таоло бандаларини кўпгина неъматлар ва фазллар билан неъматлантириб, марҳамат кўрсатган. Бу неъматлар дин ва дунёга давоми...\n00:18 / 11.06.2019 1531\nУчинчи боб Болаларнинг у кишига бўлган муҳаббатларидан намуналар Шундайин ҳам Сизни яхши кўрадики, изингиздан боради, эй Аллоҳнинг Расули Шундай қилиб, эй давоми...\n16:36 / 25.11.2016 2679


01 июн 2020, Тошкент вақти: 19:11\nКристофер Стил ишлайдиган Orbis Buiness Intelligence офисининг ташқи кўриниши, Лондон, Британия.\nРоссия разведка хизматлари ходимлари АҚШнинг сайланган президенти Дональд Трампга иснод келтириши мумкин бўлган маълумот қўлга киритгани ҳақида ёзган Кристофер Стил Британия махфий хизматининг собиқ хизматчисидир.\nБу ҳақда Reuters агентлигига унинг иш фаолияти билан таниш шахслар билдирган.\nБритания разведкаси собиқ ходимларига кўра, Стил дипломат ниқоби остида МИ-6 номи билан маълум бўлган Британия махфий разведка хизмати учун узоқ йиллар давомида Россия, Париж ва Лондонда ишлаган.\nСтил махфий хизматни тарк этганидан кейин АҚШ Федерал қидирув бюросига (ФҚБ) FIFAдаги коррупция ҳақида маълумот берган.\nЧоршанба куни АҚШ расмийлари Стилнинг халқаро футболдаги коррупция ҳақидаги ишлари туфайли унинг Россия Трампга қарши тўплаган компроматлар ҳақидаги иддаоларига ишониш мумкинлигини билдиришди.\nReuters кўришга муваффақ бўлган электрон мактубларда ёзилишича, 2010 йилнинг ёзида нью-йорклик бир гуруҳ ФҚБ ходими “Евросиёдаги уюшган жиноят”ни тафтиш қилиш учун Лондонда Стил билан учрашиб, FIFAдаги коррупцияни муҳокама қилган.\nСтил иши билан танишларнинг айтишича, Британия футболини бошқарувчи Футбол бирлашмаси FIFAни тафтиш қилиш учун Стилнинг Orbis Business Intelligence ташкилоти хизматларидан фойдаланган. Ўша пайтда Британия 2018 ёки 2022 йилларда Жаҳон чемпионатига мезбонлик қилиш ниятида бўлган. Британия ташкилотлари бўйича тўпланган маълумотлар Orbis 2009 йилнинг мартида тузилганини кўрсатади.\nFIFA коррупция айбловлари қуршовида қолар экан, 2018 йилги чемпионат мезбонлиги Москвага, 2022 йилги ўйинлар мезбонлиги эса Қатарга берилди.\nСтил билан учрашган ФҚБ ходимлари футболдаги коррупцияни тафтиш қилиб, ўнлаб шахсга, жумладан, юқори лавозимли футбол расмийларига расмий айблов қўйишди.\nНатижада бир неча FIFA расмийси, жумладан, ташкилотни узоқ йиллар давомида бошқарган Зепп Блаттер ишдан кетишга мажбур бўлди.\nСтилни бошида Вашингтонда жойлашган FusionGPS сиёсий изланиш ташкилоти Трамп Республикачилар партияси номзодлигини қўлга киритишига қарши бўлган республикачилар илтимоси билан Трампни тафтиш қулиш учун ёллаган. Би-Би-Си тарқатган хабарга кўра, Стилни бошида Трампнинг 16 рақибидан бири Жеб Буш ёллаган. Ҳозирча Би-Би-Си хабарини тасдиқлашнинг имкони бўлмади.\nСтил Трамп партия номзодлигини қўлга киритганидан кейин ҳам FusionGPS учун ишлашда давом этган. У тўплаган маълумотлар Демократлар партияси расмийларига ҳамда матбуот ходимларига берилган.\nСтил ФҚБ учун Трамп ҳақида ўтган йилнинг июль ойида маълумот тўплай бошлаган. Аммо сайловга бир ой қолганда Стил ФҚБ тезкорлик билан чора кўрмаганидан чарчагани учун бюро билан алоқа қилмай қўйган.\nФҚБ Трамп ва унинг шериклари Россия билан олиб борган ишларини тафтиш қилишни қисман Стил ҳисоботларига таянган ҳолда бошлаган. Бу ҳақда мазкур тафтишлар билан хабардор расмийлар билдирди.\nАммо бюро сайловга яқин қолганда сайловчилар фикрига таъсир ўтказмаслик учун тафтиш суратини секинлатган. Стилга бу маъқул келмаган. Собиқ агент ФҚБ Трампни жиддий тафтиш қилмаяпти, деган хулосага келган ва бюро билан ҳамкорлик қилмай қўйган.\nСтил ҳисоботлари бир неча ой давомида йирик матбуот нашрлари, жумладан, Reuters томонидан тарқатилди. Аммо на матбуот нашрлари, на АҚШ разведка ҳамда ҳуқуқ-тартибот агентликлари бу ҳисоботларни тасдиқлай олмади.\nСешанба куни Стилнинг Трамп ҳақида айрим ҳисоботлари BuzzFeed томонидан чоп этилди, аммо Трап ва унинг ёрдамчилари бу хабарлар сохта эканлигини таъкидлади. Россия расмийлари ҳам бу гапни маъқуллади.\nСтилнинг ҳамкорлари чоршанба куни у матбуотга шарҳ бера олмаслигини билдиришди. Orbis директори ҳамда Стил ёнида ташкилотга асос аолган Кристофер Барроуз The Wall Street Journal газетаси билан суҳбатда Трамп ҳақидаги ҳисоботларни Стилга тегишли ширкат тайёрлаганини на тасдиқлай олишини, на рад эта олишини айтди.


Сабзи етиштириш агротехникаси – Ифода\nЭнг яхши ўтмишдошлари бу эртаки картошка, дуккакликлар, бодринг, эртаки карам.\nЭрта маҳсулот олиш учун баҳорда далага ер етилганда биринчи имконият бўлиши билан уруғи сепилади. Сақлаш мақсадида етиштириш учун июннинг биринчи ярмида экилади. Уруғ тупроққа 1…3 см чуқурликда экилади. Қатор оралиғи 25…30 см бўлади. 10 м2 га уруғ сарфи 1,5…5 грамм (1 гектарга 1.5…3 кило махсус сеялкаларда экилганида). 2-3 чинбарг ҳолатида 1.5… 4 см чуқурлигида чопиқ қилинади. 1м2ерга ҳосил мақсади ҳисбога олиниб 50 дан 200 гача ўсимлик бўлиши керак.\nУруғ экилганидан кейин қатқалоқ ҳосил бўлишидан эҳтиёт бўлиш керак, акс ҳолда ниҳоллар нобуд бўлиши мумкин. Сабзи экилган эгатчаларга юпқа қилиб гўнг сепиб қўйилиши қатқалоқ пайдо бўлишини олдини олади.\n1 м2дан 6 кило (1 гектардан 60 тонна) сабзи ҳосилини олиш учун 300 гр аммиак селитра, 500 гр суперфосфат ва 600 гр калий тузини10 м2га сепиш даркор (N 100, P2O5 100, K2O 200 кг таъсир моддасини 1 гектарга). Фосфорли ва калийлиўғитларни кузги ҳайдов вақтидақўшиш тавсия қилинади, азотли, фосфорли ва калийлиўғитларни эса озуқа сифати берилади. Сабзи магнийга сезгир, 80…100 грамини 10 м2га солинади (Mg2O 80…100 килотаъсир моддаси1 гектарга). Сабзи тагига янги гўнг солиш дурустмас, сабаби, мевалари ҳунуклашиб узоқ сақланмайдиган бўлиб қолади.\nИлдизмеваларни ёрилиб кетишини олдини олиш мақсадида суғориш мунтазам бўлиши керак. Мавсум ичида 5 – 7 суғориш амалга оширилиши керак, яъни 10 м2 га 300…350 литр (300…350 м3/гектарига).\nКасалликлар ва зараркунандалар\nСабзининг асосий зараркунандаси – сабзи (пашшаси) чивини.\nКураш чоралари: алмашлабэкишга қатъий риоя қилиш,эрта экиш,тупроқ ҳарорати пашша учган вақтда +15…+17о С бўлганда Би-58, дельтасис, далатэ, энтоспилан вабошқа инсектицидлар билан ишлов бериш.\nАсосий касалликлари – фомозваальтернариоз.\nКураш чоралари: Уруғларни дорилаш, ўсимликларни фунгицидлар акробат МЦ, энтохлорок +, энтохлорок экстра ва бошқалар билан ишлов бериш.\nЕтиштиришнинг муҳим усули – ўсимликларни чопиқ қилиш. Алоҳида бегона ўтларга қарши кенг япроқли ўтларга қарши Оксигол, найза баргли бегона ўтларга Зелдек Экстра ҳамда Энтогарт гербицидларини меъёрларида ишлатиш тавсия этилади.Шунда бегона ўтлар йўқолади ва илдизмевани учи кўкариб кетишдан сақланади.\nСақлашга мўлжалланган сабзи музлашидан аввал йиғиб олиниши ва механик зарар етмай йиғиштирилиши керак. Бу муваффақиятли сақлашнинг гарови ва шарти.


Ўзбекистонда 2016 йилда 164та ишлаб чиқариш объекти фойдаланишга топширилади\n20:14 / 03.02.2016\n2016 йилда объектлар ва ишлаб чиқариш қувватларини ишга тушириш манзилли дастурига мувофиқ 164та ишлаб чиқариш объекти фойдаланишга топширилади. Бу ҳақда Review.uz хабар берган.\nУнга кўра, маҳаллий корхоналар томонидан 46 фоиз инвестициялар ўзлаштирилиши ва саноатнинг ёқилғи-энергетика, кимё, нефткимё ва металлургия соҳаларидаги 35 та лойиҳага йўналтирилади.\nМанзилли дастур ишларининг катта қисми «Ўзбекэнерго» АЖ зиммасига юкланди. Хусусан, июль ойида қурилаётган «Ангрен-Поп» электрлаштирилган темир йўл линиясининг тортиш ёрдамчи станцияларидаги ташқи энергия таъминоти объектлари қурилишини тугатиш кўзланган.\n«Ўзбекистон темир йўллари» АЖ 124 километрлик «Ангрен-Поп» электрлаштирилган темир йўл линияси қурилишига қарийб 1,5 млрд. доллар йўналтиради. Жорий йилда «Ўзбекенгилсаноат» АЖ томонидан умумий қиймати 94 млн. долларга тенг бешта янги ишлаб чиқаришнинг фойдаланишга топширилиши кутилмоқда.\nСингапурнинг «Индорама Қўқон текстиль» корхонаси пахтадан йигирилган ип ишлаб чиқаришини кенгайтиришга 35 млн. доллар сармоя киритади», дейилади хабарда.


Июн 6, 2018\tЖамият Изоҳ қолдириш 642 Кўрилди\nЗўр қувонч ва эҳтирос билан ушбу миннатдорчилик мактубини битмоқдаман.\nЧунки икки қардош ва қўшни халқ давлат чегараларининг очилиши муносабати билан тантаналарда иштирок этиб, унда Сурхондарё вилояти ҳокими Эркинжон Турдимовнинг самимий сўзларини эшитдим ва эртанги ҳаётга катта ишонч билан қарай бошладим.\nЎзбекистон ва Тожикистон давлатлари раҳбарлари томонидан қилинган бу олижаноб иш тарихий воқеа бўлди. Шундан сўнг, менда Сурхон воҳасига саёҳат қилиш иштиёқи туғилди. 15 май куни у ерда меҳмон бўлдим. Икки давлат чегараларидаги масъул ходимларнинг муомаласи ва ҳозиржавоблигини кўриб қувондим.\nБеҳад кайфиятим чоғ ҳолда ҳокимият қабулхонасига етдим. Вилоят ҳокими давлат расмий сафарида эканлар. Мени вилоят маънавият ва маърифат маркази раҳбари Фирдавс Шарипов қабул қилди. У кишига “Халқ овози” газетасида чиққан чегарадаги тантаналарга оид мақоламни бердим. Ажойиб суҳбат қурдик. У киши вилоят ёш ижодкорларининг “Кенглик оҳанглари” номли китобини туҳфа этди. Мен ҳам Хатлон вилоят ўзбек ижодкорларининг жамоа тўпламини ва ўзимнинг “Илҳом эҳсони” номли китобимни совға қилдим.\nШундан сўнг, “Сурхон тонги” газетаси таҳририятида меҳмон бўлдим. Унда мени бош муҳаррир ўринбосари, таниқли шоир Сафар Омон қабул қилди. Бу ерда ҳам ширин суҳбат бўлди. Китоблар алмашинди. Термиз шаҳрини йигирма беш йил илгари кўрган эдим. Шундай катта ўзгаришлар бўлибдики, таниш қийин! Чин дилимдан қувондим ва Ўзбекистон раҳбари, муҳтарам Шавкат Мирзиёевга ҳамда бутун ўзбек халқига бахту саодат ва янгидан янги омадлар тиладим.\nИшончим комилки, яқин йилларда Ўзбекистон жаҳондаги буюк ва суюк давлатлардан бири бўлади. Менинг самимий миннатдорлигимни қабул қилишларингизни сўрайман! Ўзбек ва тожик дўстлиги боқий бўлсин!\nОлдинги Ҳарбийлар болалар ҳузурида\nКейинги Ҳомийлар кўмаги


Украиналик заҳирадаги хизматчи Чернигов вилоятидаги Десна қишлоғи яқинида ўтказилган машғулотда иштирок этмоқда. [Геня Савилов / AFP]\nЖЕНЕВА – Душанба (10 январ) куни Россия Украинага бостириб кириш режаси йўқлигини айтган бўлса-да, чегара олдида Россиянинг 100 мингга яқин ҳарбийлари тўпланган бир вақтда Киев таваккал қилиш ниятида эмас.\nЖеневада 7 соатдан ортиқ музокара олиб борган Россия ва АҚШ расмийлари мулоқотни давом эттириш таклифини билдирган бўлса-да, муваффақиятга эришиш белгилари кўрингани йўқ.\nЮқори даражадаги учрашув Россия ўз қўшнисини кенг миқёсда босиб олишидан хавфсираш фонида бўлиб ўтган. Украина аскарлари 13 минг кишининг ҳаётига зомин бўлган узоқ муддатли низода 2014 йилдан бери икки бўлгинчи ҳудудда Москва қўлловидаги айирмачиларга қарши курашиб келмоқда.\nРоссия мудофаа вазири ўринбосари Сергей Рябков АҚШ давлат департаменти котиби ўринбосари Венди Шерманга хавотирлар ўринсиз эканлигини таъкидлаган.\nУкраина жануби-шарқидаги Авдеевка яқинида Россия қўлловидаги айирмачиларни хандақдан туриб узун дурбин орқали кузатаётган украиналик ҳарбий хизматчи, 9 январ. [Анатолий Степанов/AFP]\nУкраина Қуролли кучларининг заҳираси ҳисобланган Украина ҳудудий мудофаа кучлари Калашников автоматларининг ёғоч нусхаси билан Киев яқинида машғулот ўтказмоқда, 25 декабр. [Сергей Супинский/AFP]\nКиевда #ПутингаЙЎҚдеймиз деб ёзилган плакат кўтариб олган намойишчи, 9 январ. [Сергей Супинский/AFP]\n«Ҳамкасбларимизга Украинага «ҳужум қилиш» режамизда ҳам, ниятимизда ҳам йўқлигини тушунтирдик», деб айтган у мухбирларга. «Бу борада ҳеч қандай тангликдан хавотирланиш керак эмас.»\nМосква Вашингтон ва унинг НАТОдаги иттифоқдошларидан кенг кўламли муроса талаб қилган, унга жавобан ҳар қандай ҳужум амалга оширилган тақдирда қатъий санкциялар қўлланиши билан таҳдид қилишган.\nКремл музокараларни «ижобий» деб таърифлаган эса-да, иккала томон ҳам келажакдаги муҳокамаларнинг оқибатларидан хавотирда қолмоқда.\nРоссия бостириб кирмаслигига ҳеч қандай далил келтирмаган ёки нима сабабдан Украина чегарасига 100 мингга яқин аскар юборганини изоҳламаган, деб айтган Шерман.\nПентагонда ҳам вазиятни худди шундай баҳолашган. Москванинг ҳарбий позициясида «ҳеч қандай катта ўзгариш» юз бермаган, деб айтган Пентагон вакили Жон Кирби.\nШеоман мухбирларга «хавфсизлик жиҳатидан манфаатли ва стратегик барқарорликни таъминлайдиган, иккала давлат учун ўзаро манфаатли ғояларни» таклиф қилганини айтиб ўтган.\nРоссиянинг айрим, жумладан НАТОнинг келажакда шарқ томон кенгаймаслиги ҳақидаги талаблари «шунчаки истиқболсиз», деб таъкидлаган Шерман.\n«Биз ҳеч кимга НАТОнинг очиқ эшиклар сиёсатига тўсқинлик қилишига йўл қўймаймиз», деб айтган у.\nРоссия ташқи ишлар вазири ўринбосари Александр Глушко сешанба куни Россия ва НАТО ўртасидаги алоқаларда «ҳақиқат онлари» етиб келганини айтди.\n«Иттифоқ билан алоқаларимизда ҳақиқат онлари етиб келган десак муболаға бўлмайди», деб унинг сўзларидан иқтибос келтирган Россия ахборот агентликлари.\nЧоршанба куни Брюсселда НАТО-Россия кенгашининг учрашуви бўлиб ўтади, пайшанбада эса Венада Европада хавфсизлик ва ҳамкорлик ташкилотининг доимий кенгаши учрашади, унда Украина масаласи кун тартибида бўлади.\nЗиёлилар қатлами НАТОга аъзо бўлишни сўрамоқда\nБу орада Россия зиёлиларидан иборат кичик гуруҳ бошиберк кўчадан чиқиб кетиш учун муқобил вариант – НАТОга Россияни киритишни сўраш таклифини билдирганлар.\n«Биз катта уруш бўсағасида турибмиз – (Россия) сўнгги йилларда бир нечта кичик урушларда иштирок этиб келяпмиз», дейилади 9 январ куни «Эхо Москвы» томонидан эълон қилинган баёнотда.\n«Россияда ҳамма ҳам унинг маҳаллий ва ташқи сиёсатини қўллаб-қувватламайди», деб айтган гуруҳ НАТОга аъзо давлатлар етакчиларига юзланиб.\nҚолаверса, ҳукуматимизнинг тажовузкор қадамларини қўллаб-қувватлаш кўлами ҳам камаймоқда», дейилади баёнотда. «Қрим аннексияси ҳақиқатан ҳам кўпчилик аҳоли томонидан қўллаб-қувватлангани шармандали ҳолат бўлган, Украина билан урушни давом эттириш эса, яқинда Қозоғистонга қилинган босқин каби энди қўллаб-қувватланмаяпти».\n«Халқимиз урушни хоҳламайди», дейилади баёнотда.\nТашкилотга кўра, Россия Ғарбнинг «табиий иттифоқчисидир». «Россия узоқ истиқболда НАТОнинг душмани эмас, балки тўлақонли аъзоси бўлиши кераклигига ишонамиз».\n«Юртимизни ҳимоя қилишга тайёрмиз»\nАйни пайтда Украина вазиятга эҳтиёткорлик билан ёндашиб, воқеаларнинг энг ёмон ривожига ҳозирлик кўрмоқда.\nШу ҳафта бўлиб ўтадиган музокаралар олдидан Киев яқинидаги ўрмонли ҳудудда ўтказилган машқларда фуқаролик армиясининг камуфляж кийган заҳирадаги аскарлари Россия қўшинларининг пистирмасига учраган.\nАрхитектор ва тадқиқотчиларни ўз ичига олган потенциал украиналик аскарлар атрофида шартли равишда тутунли гранаталар портлар экан, улар бунга жавобан Калашников автоматларининг нусхаларидан ўт очганлар.\n«Менимча, бу мамлакатдаги ҳар бир инсон душман бостириб кирганида нима қилиш кераклигини билиши зарур», дейди 19 яшар университет талабаси Даниил Ларин машғулотлар орасидаги қисқа танаффус чоғида.\nЛарин – Россия бостириб кирган тақдирда ўз ватанини ҳимоя қилиш мақсадида ўтган дам олиш кунлари тушдан кейин машғулот ўтказиш учун Киевдан совет давридан қолган ташландиқ асфалт заводига келган элликка яқин украиналик фуқаролардан бири.\nРоссия босқини эҳтимоли кучаяр экан, сўнгги ойларда ўнлаб тинч фуқаролар Украина армияси захираларига қўшилган.\nТахминан 100 000 кишига етган заҳирадагилар Украинанинг 215 минг аскардан иборат армияси сафини тўлдириши кутилмоқда.\nКўнгилли фуқаролар «қурол билан муомала қилишни, жанговар муҳитда ўзини тутишни, шаҳарларни ҳимоя қилишни ўрганмоқдалар», деди Ларин.\nКурсантлар ҳужум юз берган тақдирда Киевни ҳимоя қилиш учун тузилган заҳира батальонлари таркибига киритилган.\n51 ёшли шифокор Марта Юзкивнинг айтишича, Россия армияси Украинаникидан «анча устун», кенг кўламли босқин хавфи эса захирага қўшилиш учун «етарли даражада юқори».\n«Юртимизни ҳамма ҳимоя қилишга тайёр бўлсагина, буни уддалаш мумкин», дейди у.\nЎтган йил апрел ойида Россия қўшинлари чегара яқинида тўплана бошлаганидан бери Юзкив ҳар шанба куни бир неча соатдан тактик тиббий ёрдам кўрсатиш, автоматик қуролдан ўқ отиш ва назорат пунктларини жойлаштириш бўйича машғулотларда иштирок этган.\nАрмия уни ҳарбий кийим билан таъминлаган, каска, зирҳли нимча ва тактик кўзойнакни эса у ўз пулига сотиб олган.\nБатальон қўмондонларидан бири Вадим Озирнийнинг айтишича, заҳирадаги кучлар сафарбарликдан сўнг маъмурий бинолар ва муҳим инфратузилма объектларини ҳимоя қилишга киришади, шунингдек, аҳолини эвакуация қилишга кўмаклашади.\n«Бу одамлар келиб, қўлига қурол олиши, қўмондонлик топшириқларини бажариб, ўз уйларини ҳимоя қилишлари керак», деди у.\nБўлинмадаги энг тажрибали захирачилардан бири Денис Семйрог-Орлик ҳақиқий ҳужумга қарши туришга тайёр эканлигини айтади.\n«Россияга яхшигина зарба бермагунимизча, у бизни тинч қўймайди. Мен саккиз йилдирки, шундай ўй билан яшаяпман», дейди 46 ёшли архитектор.\n«Мен ҳарбий хизматчи эканлигимни аниқ тушунаман. Мени ҳарбий хизматга чақиришлари мумкинлиги ва тўлиқ ҳарбий хизматчи сифатида ҳаракат қилишим кераклиги биламан».\nҚирғизистон Украина тараф! Кремл ноҳақ.\nРоссия Украинага ҳужум қилмоқчи эмасми? Унинг 100 мингта аҳмоқ аскари Украинани босиб олиш учун камлик қилади.\nУкраина Россиянинг таъзирини беришга қодир. Биз Украина билан биргамиз.\n«Ҳамкорларимиз тарафидан тахмин қилинган Россиянинг Украинага бостириб кириши амалга ошди, лекин биз тўла жанговар шай ҳолатда эканлигимиз учун ҳужумни қайтаришга муваффақ бўлдик.» Украина хавфсизлик идоралари Даня Милохиннинг Киев аеропортида ҳибсга олинишига шундай изоҳ берди.\nДаня Милохин Украинада нимасини йўқотибди? Тиз чўккан Россияда вайрон бўлган тинч, эркин, озод ҳаётними?\nУкраина ташқи ишлар вазири Кулеба қозоқлардан Майданни [норозиликларни] зудлик билан тўхтатиб, дунё эътиборини Украинага босқиндан чалғитмасликни талаб қилди.


13:17 / 03.09.2015 | YY | 1938\nАссалому алайкум! “Воқеа” сурасида: 10. (Учинчи тоифа эзгу ишларда) ўзиб-ўзиб кетган зотлардир. 13. (Ўзиб кетганлар) аввалги (уммат)лардан кўпчилик, 14. кейингилар (Муҳаммад умматлари)дан эса озчиликдир.\nЮқоридаги оятларнинг изоҳи қандай? Бу ерда қандай одамлар назарда тутилаяпти? Аниқ ва кўпроқ маълумот берсангизлар. Раҳмат.\nВа алайкум ассалом! Бу учинчи тоифага Аллоҳ таолонинг аъло даражадаги бандаларидан набийлар, сиддиқлар ва комил тақводор кишилар кирадилар. Улар дунёда иймонда, яхшиликда, тоат, гуноҳдан сақланишда биринчи бўлганлардир. Улар Аллоҳнинг раҳмати ва фазлига етишишда биринчи бўлганлардир. Уларнинг даражалари жаннатда ва унинг неъматларида мартабалари олий қилинган зотлардир. Одам алайҳиссаломдан токи пайғамбаримиз Росулуллоҳ соллаллоҳу алайҳи васалламгача бўлган умматлардан катта бир жамоа, Росулуллоҳ соллаллоҳу алайҳи васалламнинг умматларидан кичик бир жамоадирлар. Уларнинг озлиги олдинги ўтган катта жамоатнинг йиғиндисига нисбатандир. Абу ҳурайра розияллоҳу анҳудан ривоят қилинган ҳадисда : “Аввалгилардан катта бир жамоа ва кейингилардан кичик бир жамоа” ояти нозил бўлганда бу нарса мусулмонларга оғир ботди. Шунда “Аввалгилардан катта бир жамоа ва кейингилардан катта бир жамоа” ояти нозил бўлди. (Имом Аҳмад ва бошқалар ривояти).\n10. ва пешқадамлар, пешқадамлар –\nУчинчи тоифа пешқадамлар тоифаси бўлиб, бу дунёда иймонга киришда ва Аллоҳ таолонинг ибодати ва тоатида бошқалардан кўра пешқадам бўлганлардир. Улар тавбада ва яхшилик ишларида пешқадамлик қилганлардир.\nЭнди ўша пешқадамларнинг васфлари келади:\n11. Улар муқаррабдирлар –\nЯъни Аллоҳ таоло ҳузурида юқори мартабага эга бўлган, У Зотга муқарраб – энг яқин бўлган кишилардир.\n12. неъматланиш жаннатларидадирлар.\nУлар жаннати наъимда, яъни неъматлари кўп жаннатда бўладилар.\n13. Аввалгилардан кўпчилик…\nЎша пешқадамлар, жаннатда Аллоҳ таолога яқинлаштирилганлар ичида аввал ўтган мусулмонлар авлодининг вакиллари кўпчиликни ташкил қилади.\n14. ва охиргилардан озчилик…\nЯъни пешқадамлик даражасига, Аллоҳ таолонинг рўбарўсида туришдек мақомга кейинги авлодлардан озчилик сазовор бўлар экан.\nЭнди пешқадамларга тайёрлаб қўйилган жаннат неъматлари ҳақида сўз кетади.\n15. тўқима сўрилардалар.\nЎша пешқадам тоифадан бўлганлар жаннатда тилладан дур ва ёқутлар аралаштириб тўқилган сўриларда бўлурлар.\n16. Уларнинг устида ёнбошлаган, юзма юз ҳолдалар.\nЯъни пешқадамлар жаннатда дуру ёқутлардан аралаштириб тўқилган сўриларда бир-бирларига қараб, ёнбошлаб-ястаниб, роҳатланишар экан. Оятда сўрилар «тўқима» дебгина сифатланган бўлса ҳам, ривоятларда уларнинг тилла, дур ва ёқутларнинг аралашмасидан ясалгани айтилади. Бир-бирларига қараб туришлари ҳам юқори даражадаги одоб-ахлоқ ва роҳатдир.\n17. Атрофларида мангу ёш йигитлар айланиб юрурлар...\n18. оқар чашма майи тўлатилган қадаҳлар, кўзалар ва косалар билан.\nМангу ёш йигитларнинг хизматда бўлишлари ҳам роҳат устига роҳатдир. Жаннат аҳли юқоридаги оятларда васф қилинганидек ҳолда бўлганларида уларга мангу ёш, ҳеч қаримайдиган йигитлар хизматда бўлар экан. Ўша йигитларнинг вазифаси жаннатийларга оқар чашма майи тўлатилган қадаҳлар, кўзалар ва косаларда жаннат шароби тутиш экан.\nОдатда, бу дунёда май ичган кимсалар маст бўлиб, ноқулай ҳолатларга тушадилар, бошлари оғриб, кўнгиллари айнийди ва ҳоказо бошқа ҳолатлар содир бўлади. Жаннатдаги май ичилганда эса мазкур ҳолатлар рўй бермайди. Буни қуйидаги оятдан биламиз.("Тафсири Ҳилол"). Валлоҳу аълам.


Алкоголь коронавирусдан асрамайди. Аксинча... - xabar.uz\nАлкоголь коронавирусдан асрамайди. Аксинча...\n14.02.2020 13:16 0 2192\nАлкоголь COVID-2019 коронавируси юқишининг олдини олишга ёрдам бермайди. Энг яхши чора — гигиена қоидаларига амал қилиш ҳисобланади, дейди Жаҳон Соғлиқни Сақлаш Ташкилоти расмий вакили Тарик Язаревич «РИА Новости»га берган интервьюсида.\n«Йўқ. Ўткир спиртли ичимлик ёки ҳар қандай турдаги алкоголь истеъмол қилиш COVID-2019 юқишининг олдини олувчи самарали восита ҳисобланмайди. Аксинча, кўп миқдорда алкоголь ичиш алкоголдан заҳарланишга олиб келиши мумкин», — дейди мутахассис.\nЯзаревичнинг таъкидлашича, одам ўзини ҳимоя қилиш учун энг самарали чора — ЖССТнинг гигиена бўйича тавсияларига амал қилишдир.\nТашкилот вакилининг фикрича, вирус ҳақида ҳали кўп нарса маълум эмас, шу боис ҳар қандай одам касалланиб қолиши мумкин. Айниқса, кексалар, диабет ёки юрак касалликларидан қийналаётганлар катта хавф остида — уларда вирус жиддий шаклда ривожланиши мумкин.\nалкогол ЖССТ гигиена коронавирус\nМаслаҳат Кеча, 21:50


"У учун ғалаба қозонишга ваъда бергандим". Лобов қўшиқчи Зара билан кутиш залида учрашиб қолди + ФОТО / Olamsport.com\n"У учун ғалаба қозонишга ваъда бергандим". Лобов қўшиқчи Зара билан кутиш залида учрашиб қолди + ФОТО\nТеглар : UFCЛобовЗара\nИрландиялик ММА жангчиси Артём Лобов Инстаграм саҳифасига қўшиқчи Зара билан тушган суратини жойлади.\nАсли россиялик бўлган Лобов икки вазнда собиқ UFC чемпиони ирландиялик Конор Макгрегорнинг жамоадоши ҳисобланади. 24 ёшли Лобов 37 яшар Зара билан аэропорт кутиш залида тушган суратини "Инстаграм"га қўйган ва изоҳ қолдирган.\n"Жангчининг ғалаба қозониши учун ҳеч нарса тўсқинлик қилмайди, агар у севган инсонига шуни ваъда қилган бўлса...", — дея сурат остида изоҳ қолдирган Артём.\nМаълумот учун, Лобов ММАда жами 30 та жанг ўтказган. Ҳисобида 13 ғалаба, 15 мағлубият бор. Битта жангда дуранг натижа қайд этилган бўлса, яна бир баҳс ўтказилмаган деб топилган эди. Айни пайтда у Bare Knuckle FC, яъни қўлқопсиз жанглар лигасида иштирок этмоқда. Бу лигада у 2 ғалаба ва бир мағлубият қайд этган.


Робита (Тариқатчиликка Назар 22- бўлим) - Musulmonlar\nБайиндир: Сизларни яна робитангиз ҳам бор!\nПир: Ҳа. Робита – бир мурид пири комилини руҳонияти билан биргаликда унинг суратини қалбининг кўз ўнгига келтириб хаёл қилиши ва қалби билан пиридан ёрдам сўрашидир\nБайиндир: Яъни, мурид пирини юксакларда кўради, уни бир-қанча ваколатларга эга эканини тушунади, ўзини эса паст табақада деб билади. Кейин пирини хаёлига келтириб ундан ёрдам сўрайди. Буни пирини ёнида бажармайди шундай эмасми?\nПир: Тўғри. Менга қара, бу ишга биз асос солмадик. Шайх Холид Бағдодий ҳазратлари Рисолаи Холидийясида шундай деган:\nРобитани энг юқори мартабаси – икки кўз орасида бўлган хаёл хазинаси билан пирининг руҳонияти юзига ҳатто икки кўзининг орасига қарашдир. Зеро, у жой файз булоғидир. Ундан кейин пирига нисбатан ўзини паст билиб, энг юқори даражада тавозе кўрсатган ҳолда пирига ёлвориб ва пирини Аллоҳ билан ўзи орасига васила қилиб, пирининг руҳониятини хаёл хазинасига кириб у ердан қалбига ва ундан-да ичкарига аста-аста пиридан унга файз кириб келаётганини хаёл қилиб, пирини ўз нафсидан ҳам кечиб юборгунча хаёл кўзидан узоқлаштирмаслик дегани.\nБайиндир: Оҳ, Аллоҳим! Қани менга айтинг-чи, нимага асосланиб бундай деяпсиз.\nПир: Буни далили бор. Абу Бакр (Аллоҳ ундан рози бўлишини сўраймиз) қазойи ҳожат учун Пайғамбар алайҳиссаломдан холи бир жой топа олмагани сабабли, бу ҳолатни Пайғамбар алайҳиссаломга арз қилади. Пайғамбаримиз эса унга рухсат берди.\nБайиндир: Демак, сиз айтмоқчисизки; ҳазрати Абу Бакр хожатҳонада ҳожат учун ўтирганида Расулуллоҳни руҳонияти билан биргаликда унинг суратини қалб кўзи ўнгига келтирган ҳолда хаёл суриб Расулуллоҳдан ёрдам сўраган, шундайми?!\nПир: Йўқ. Абу Бакр ҳатто ҳожатхонада ўтирган вақтида ҳам Муҳаммад алайҳиссаломни ўйлаб хаёл қилиб ўтирар эди.\nБайиндир: Жуда ҳам яхши кўрган кишисининг хаёли инсонни кўз ўнгидан кетмайди. Шоир севгилиси ҳақида: “Кундуз хаёлимда, тунда тушимда” дейди. Ҳазрати Абу Бакр ҳам Расулуллоҳни жуда яхши кўргани учун, ҳатто хожатҳонада ҳам уни хаёлидан чиқара олмаган бўлиши мумкин. Лекин, сиз айтган робита билан буни нима алоқаси бор?\nСиз робита вақтида пирининг руҳонияти муридининг ёнига келади деб иддао қиляпсиз. Пирининг руҳонияти муридини ёнига қаердан келиб қоладики, муриди ундан ёрдам сўрасин?\nПир: Руҳоният келиши ва кўриниши ҳақида далилимиз бор! Юсуф сурасида шундай дейилган:\n“(Юсуф алайҳиссалом беихтиёр, қўлидан келмасдан) унга (Зулайҳога) мойил бўлди. Роббининг буҳронини (далилини) кўрмаганда эди, (ўша мойиллигига кўра ҳаракат қилиши мумкин эди)…” (Юсуф 12/24)\nБу оятни тафсирида кўпчилик муфассирлар Аллоҳ дўстларини тасарруф ва мададини, кучи ва ёрдамини очиқлаб беришган. Муфассирлардан Кашшоф тўғри кўришдан айрилган ва Мўтазила кўриши билан васфлангани бўлса ҳам, Яқуб алаҳйиссаломни руҳонияти ҳайратдан бармоқларини тишлаган ҳолда Юсуф алайҳиссаломга кўринган ҳолда: “У аёлдан сақлан”, деганини очиқлаб берган.\nБайиндир: сиз ростдан ҳам ўша Кашшоф тафсирини ўқиган бўлганингизда эди, бу гапларни гапирмаган бўлардингиз. Юсуф сурасини 24- оятида Зулайҳони Юсуф алайҳиссалом билан бирга бўлиш учун қилган ишларини баён қилинаётганда шундай дейилган:\n“Аёл унга интилди. Роббининг буҳронини кўрмаганда эди, Юсуф ҳам интилган бўларди…” (Юсуф 12/24)\nТафсири Кашшофда бурҳон калимасининг тўғри маъно айтилганидан кейин шундай давом этилган:\n“Юсуф алайҳиссалом “Ҳой, аёлга яқинлашма!” деган бир овоз эшитди, лекин парво қилмади. Иккинчи марта ҳам эшитди, парво эътибор бермади. Учинчи марта эшитди, илгарилади. Яқуб алайҳиссаломни бармоқларини тишлаб турган ҳолда кўрганида-гина таъсирланди…\nТафсири Кашшофда бу гапни айтганларга нисбатан шундай жавоб берилган:\n”Бу ва бу каби нарсалар хурофотчи-адашган кишиларни тўқиб чиқариб олган гапларидир. Аллоҳ таолога ва Пайғамбарларига туҳмат қилиш буларни динига айланиб қолибди…”\nОят ҳақида бир оз тафаккур қилинса сиз айтган нарса айнан мана шу Юсуф сурасининг бошқа оятларига ҳам зид экани маълум бўлади. бир оят қуйидагича:\n“Яқуб улардан юз ўгириб: “Воҳ Юсуфим воҳ!”, деди. Ғамдан кўзларига оқ тушди. У аламини ичига ютувчи эди.” (Юсуф 12/84)\nБу воқеа Юсуф Мисрга келган акаларидан Буняминни олиб қўйганидан кейин содир бўлган. Агар Яқуб Буняминни Юсуф олиб қўйганини билганида бундай ғамгин аҳволга тушармиди? Кўзларига оқ тушадиган даражада ғам чекармиди?\nСизга тавсиям; бу воқеликни ўзингизга робитани далили қилиб олиб, ўзингизни яна-да қийин аҳволга солиб қўйманг.\nПир: Самарқандлик пир Убайдуллоҳ ал-Ахрор ҳазратлари “Содиқлар билан бирга бўлинглар” (Тавба 9/119) оятини тафсрида шундай деган:\nШубҳасизки, содиқлар билан бирга болиш – ҳам суратда ҳамда маънода улар билан бирга бўлишдир. Кейин эса маънавий баробарликни робита ва ҳузур деб тафсир қилган эканки, бу нарса ўз аҳлига (тасаввуф аҳлига) маълум бўлган машруъ бир ишдир.\nБайиндир: Сурат ва маънода содиқлар, яъни самимий-дуруст инсонлар билан баробар бўлиш деган гапдан нима тушуняпсиз? Бир инсон билан баробар бўлиш – ҳам уни ёнида қолиш, ҳамда у билан бир хил туйғу ва тушунчалар алмашиш деган маънони билдиради. Ёнида бўлсангиз-у, лекин у билан бир хил фикр ва тушунчага бормаётган бўлсангиз, демак сиз у билан баробар эмассиз, бу тўлиқ баробарлик эмас. Бир хил фикр ва тушунчага эга бўлган кишини ёнидан ўрин олмасангиз бунда ҳам у билан баробар бўлган ҳисобланмайсиз. Бу оятда баён қилинган нарса мана шудир. Буни сиз айтган робитага нима алоқаси бор?\nБаъзи пирлар муридларига ўз расмларини тарқатади ва робита қилаётганида ўша расмга қараб туришни тайинлайди. Сиз ҳам шундай қиласизми?\nМурид: Бизда бундай нарса йўқ. Пайғамбар алайҳиссалом расмни тақиқлаган.\nБайиндир: Агар Пайғамбар алайҳиссалом тақиқламаганда шундай қилармидингиз?\nПир: Балки шундай қилардик. Чунки, расмга қараб туриш пирини ўз қалб кўзи ўнгига келтириб хаёл қилишдан осон. Шунда у пирини суратини бош кўзи билан кўрган бўлади.\nБайиндир: Агар динимизда ҳайкал тақиқланмаса пирингизни ҳайкалини ҳам ясаган бўлардингиз, шундай эмасми?\nПир: Лекин ҳайкал ман этилган.\nБайиндир: Ман қилинмаган деб фараз қилиб кўринг.\nПир: Балки ҳайкалини ҳам ясардик. Ҳар бир муридни уйида балки пирини ҳайкали бўлиши ҳам мумкин эди.\nБайиндир: Ундай бўлса ҳар бир мурид пирини бутини рўпарасига келиб унга робита қилар ва унинг руҳониятидан маънавий ёрдам сўрар эди. Унга нисбатан ўзини ҳақир кўриб, энг юксак даражада ҳайкалга тавозе кўрсатиб унга ёлворар эди. Зотан, бутга сиғинадиганларни иши бундан бошқа нарса эмас. Ўртадан ҳайкални олиб ташлаб ўрнига пирини хаёлини олиб келган билан нима ўзгаради? Бутга сиғинганлар ҳам зотан тош ёки ёғочдан бирон нарса талаб қилишмайди, балки уни тамсил қилиб олинган борлиқнинг руҳониятидан ёрдам сўрашади.\nСиз таърифлаган робитага фақатгина мана шу оят далил бўлиши мумкин:\n“Билингки, Аллоҳнинг дини холис диндир. Аллоҳдан аввал авлиёларга осилиб олганлар айтадиларки: “Бу авлиёларга қуллик қилишимизни сабаби, бизларни Аллоҳга яна-да кўпроқ яқинлаштиришлари учундир.” Улар ихтилофга тушган ҳар хусусида Аллоҳни Ўзи уларни орасида ҳукм қилади. Ўзини ҳақдан тўсиб олаверадиган бир ёлғончини Аллоҳ асло Ўз йўлига қабул қилмайди.” (Зумар 39/3)\nБу оят Қуръонда ширкни асл ҳолатини танитиб берган оятдир.\nКунимиздаги сохта тариқатларда таърифланаётган бу робита ва шакллари буддистларнинг руҳий тарбия номи остидаги машқларидан олинганини бўлиши эҳтимоли катта.\n Руҳул Фурқон, 2-ж, 64- с.\n Ҳожатхона ишини бажариш.\n Мўтазила – бир калом мазҳабидир. Восил б. Ато ва тарфдорлари тарафидан асос солинган. Инсонни ўз қўли билан амалга ошираётган иш ҳаракатларни яратувчиси инсонни ўзи, Аллоҳ бундай ишларни бировга мажбурлаб қилдирмайди, демак бу ишни яратувчиси инсонни ўзидир, деб эътиқод қиладилар. Бошқа эътиқод мазҳабларидан бир қанча ўринда фарқли кўришлари бор.\n Руҳул Фурқон, 2- ж, 65-66- с.\n Имом Замахшарий, ал-Кашшоф, 1-ж, 467- с.\n Руҳул Фурқон, 2- ж, 66- с.\nАвлиё Имон-Эътиқод Пир Робита Тариқат\nИбодат ва Ширк (Тариқатчиликка Назар 23- бўлим)


Оила балиқчилар кулбасини орзусидаги уйга айлантирди » Скачать музыку бесплатно новинки музыки 2016-2017\nИнсон чинакамига бахтли бўлиши учун унга данғиллама ҳовлининг кераги йўқ. Массачусетслик оила авваллари кема абзаллари ва қармоқлар сақлаш учун мослаштирилган омбор сотиб олиб, уни тасаввур қилиб бўлмас даражадаги замонавий ва шинамгина уйга айлантиришди. Массачусетслик оиланинг ижод маҳсулини томоша қилинг ва сиз ҳам денгиз ҳаёти тўғрисида ўйлаб кўринг, балки сиз ҳам шундай уйга эга бўлишни истаб қоларсиз. Сувнинг кўтарилиш пайтида денгиз уйни бутунлай ўз бағрига олади. Оила эски уйнинг ўзига хос жиҳатларини сақлаб қолишга ҳаракат қилди. Замонавий жиҳозлар уй интерери чиройига чирой қўшиб турибди. Уйда иккита шинам ётоқхона мавжуд. Улардан бири шундоғ ошхона тепасидан жой олган. Таъмирлов жуда оддий – деворлар ва ромлар оққа бўялган, поллар бўлса эски бўёғидан тозаланиб, силлиқланган, холос. Қулайгина қилиб жиҳозланган ошхонада барча керакли буюмлар бор. Уйнинг энг асосий қисми – палубадаги терасса. Бу ерда уй соҳиблари қуёш нурларида исиниб, сувнинг кўтарилиши ва пасайиши шовқинини тинглаб кунларини завқ билан ўтказишади. Manba: xabardor.uz


Чегарачилар фуқароларни ярадор қилди\n26 июн 2022, Тошкент вақти: 07:58\nЎзбекистон чегарачилари бир қирғизистонлик ва бир ўзбекистонликни ярадор қилди.\nҚирғизистон Чегара хизмати матбуот хизматининг маълум қилишича, 13 июль куни Ўзбекистон Миллий хавфсизлик хизмати Чегара қўшинлари гуруҳи ўз ҳудудида буйруққа бўйсунмаган “Форд-транзит” автомобилини таъқиб қилган. Давлат рақами Ўзбекистонники бўлган бу автомашина чегарадан Қирғизистон ҳудудига ўтиб кетмоқчи бўлган. Қирғизистон давлат чегарасига 10 метрча қолганда ўзбекистонлик чегарачилар автомашинага қараб ўт очган, натижада “Форд-транзит”даги икки киши яраланган. Уларнинг бири 47 ёшли қирғизистонлик, иккинчиси 57 ёшли ўзбекистонлик киши бўлиб, ҳозир иккаласи ҳам Фарғона шаҳри шифохонасига ётқизилган.\nМазкур ҳодиса юзасидан Ўзбекистон МХХ Чегара қўшинлари қўмондонлиги тергов тадбирларини олиб бормоқда.


Дзюдо: ўзбекистонликлар Будапештда тўртта медални қўлга киритди\nДзюдо бўйича бўлғуси жаҳон чемпионати пойтахти Будапешт 25 ва 26 июнь кунлари Гран-при туркумидаги мусобақага мезбонлик қилди. Унда 55 мамлакатнинг 252 спортчиси иштирок этди. Ўзбек байроғи шарафини етти спортчи ҳимоя қилган бўлса, уларнинг тўрт нафари медалларни қўлга киритди, дея хабар бермоқда Дзюдо федерацияси матбуот хизмати.\nБеллашувларнинг биринчи куни Шарофиддин Лутфиллаев (-60 кг) учинчи ўрин учун баҳсда 2016 йил Париждаги Катта шлемнинг кумуш медаль соҳиби озарбайжонлик Илгар Мушкиевни мағлубиятга учратди.\nИкки карра жаҳон чемпиони Ришод Собиров (-66 кг) ҳам бронза учун курашди. Икки саралаш раундида Молдова ва Венгриядан келган дзюдосиларни мағлубиятга учратди, ярим финалда эса словениялик спортчидан енгилди. Бироқ учинчи ўрин кечган баҳсда Тбилиси-2015 Гран-приси кумуш медаль соҳиби исроиллик Баруч Шмаилов устидан ғалаба қозонди.\nИккинчи мусобақа кунида Соиб Қурбонов (-100 кг) олтин медалга жуда яқин келди. У ярим финалда ҳам рақибларидан устун келиб, ҳал қилувчи қарама-қаршиликда 2015 йилдаги Париж Катта шлеми бронза медали совриндори нидерландиялик Милеш Коррелдан мағлубиятга учради.\nТўртинчи медални Гулноза Матниёзова (-70 кг) ўзбек терма жамоаси ҳисобига ёзиб қўйди. Учинчи ўрин учун кечган беллашувда у Осиёнинг 2015 йилги чемпионати бронза медали соҳибаси япониялик Карен Нун Ирадан устун келди.


O‘zLiDeP фаоли Асакада 2000 китоб фондига эга бўлган кутубхона ташкил этди | O'zLiDeP\nO‘zLiDeP фаоли Асакада 2000 китоб фондига эга бўлган кутубхона ташкил этди\nАсакалик Қаҳрамон Абдуҳалилов якка тартибдаги тадбиркорлик фаолияти билан шуғулланади. Шу билан бирга, адабиёт шинавандаси бўлган бу ишбилармон бўш вақтида китоб мутолаа қилишни жуда хўш кўради.\nПартия туман кенгаши томонидан “O‘zLiDeP кутубхоналари” лойиҳаси доирасида ташкил этилган тадбир унинг эзгу мақсадини амалга ошириши учун айни муддао бўлди.\nТадбиркорнинг саъй-ҳаракати билан тез фурсатда тумандаги маданият ва аҳоли дам олиш марказида 2 минг китоб фондига эга кутубхона фойдаланишга топширилди.\nКутубхонанинг очилиш маросими ҳам чинакам китоб байрамига айланиб кетди. Маросим аввалида ташкил этилган китоб ярмаркасидан ёшу кексанинг дили равшан тортди, кўпчилик ўзи истаган мавзудаги китобларни арзон нархларда харид қилди.\n–Кутубхона одамларнинг севимли масканига айланса, ёшларни юксак маънавиятли инсонлар этиб тарбиялашга хизмат қилса, деган орзудаман, – дейди Қ.Абдуҳалилов. – Келгусида бу ерни кенгайтириб китобхонлар танлови, шоир-ёзувчилар билан ижодий учрашувлар каби маънавий тадбирлар ўтказиш ниятимиз ҳам бор.\nТаъкидлаш керак, йигит-қизларни китобхонликка жалб қилиш, уларни бўш вақтларини мазмунли ўтказишларига кўмаклашиш мақсадида ташкил этилган ушбу кутубхона айни дамда ёш китобхонлар билан гавжум.\n–Келажакда шифокор бўлмоқчиман, – дейди тумандаги 10-умумтаълим мактабининг 7-синф ўқувчиси Гулжаҳон Эргашева. – Мактабимиз ёнида ташкил этилган кутубхона билим ва малакаларимизни янада оширишда асқотади. Энди бўш вақтимда шу ерга келиб, қўшимча дарс қилиш, бадиий китоблар ўқиймиз.\nБ.Саидолимов. Хўжаобод туман Кенгаши аппарат рахбари2018-05-21 09:40:37\nДунёнинг етти мўжизаси хакида кўп гапирилади. Дунёнинг саккизинчи мўжизаси хам борки, бу мўжиза китобдир. Саккизинчи мўжиза олдида қолган етти мўжиза хеч нарса эмас.\nГулматова Мухаррам Мархамат тумани ижрочи котиби2018-05-17 15:40:08\nЧека чека худудларда кутубхоналар очилса бўш юрган ёшлар кам бўлар эди\nJizzax viloyati Mirzacho'l tumani G'alaba MFY BPT Darmonova Dinara 2018-05-17 11:39:32\nPartiyamiz safida ma'naviyatga va kitobga ixlosmand tadbirkorlarning borligi bizni yanada quvontirdi .O'zLiDeP kutib xonalari loyhalari to'g'risida tashkil etilgan kutibxona barcha yosh tadbirkorlarni yanada faollikga chaqirib ularni harakatli, izlanuvchan bo'lishga undaydi va yordam beradi.\nЖумақулова Нодира Бойбутаевна O‘zLiDeP Зарафшон шаҳар бўлими ҳузуридаги "Тинчлик" БПТ раиси 2018-05-17 11:06:45\nПартиямиз сафида маънавиятга ва китобга ихлосманд тадбиркорларнинг борлиги, бизни янада қувонтирди. “O‘zLiDeP кутубхоналари” лойиҳаси доирасида ташкил этилган ушбу кутубхона, барча тадбиркорларимизни янада фаоллика чақириб, кутубхоналар сафини кенгайишига ёрдам беради.\nХолиқулова Феруза Жиззах вилоят Зафаробод туман Феруза тикув сехи БПТ раиси2018-05-17 10:01:10\nКутубхона одамларнинг севимли масканига айланса, ёшларни юксак маънавиятли инсонлар этиб тарбиялашга хизмат қилса, деган орзулари рўёбга чиқишида тилакдошман.\nГулзор махалласи худудида жойлашган 12-сонли мактаб2018-05-16 18:11:34\nКутубхона қурган тадбиркорларимизга солиқ имтиёзлари берилса қандай бўларкин?\nНавоий шахар биржа номли БПТ2018-05-16 18:03:14\n“O‘zLiDeP кутубхоналари” лойиҳаси жойларда китобхонларга янада қулайликлар яратмоқда\nЖасур Рустамов (Навоий шаҳар бўлими ижрочи котиби)2018-05-16 18:02:26\nКитобга ошно инсондан ёмонлик чиқмаслиги айни хақиқат. Мана шундай лойиҳалар орқали китобхонлар сафини кенгайтириш энг асосий мақсадларимиздан бири.\nОлтибоев Ўрол,Сурхондарё. партиянинг Мафкуравий,ташвиқот-тарғибот ишлари бўйича бўлим мудири2018-05-16 18:01:56\nКитоб-маънавият кўзгуси.Китобхонлик маданиятини янада юксалтириш зарур.\nТанирбергенов Байрамбай2018-05-16 17:17:43\nКитоб инсоннинг маънавий дунёси юксалишида катта хизмат қилади. Мана шундай ҳайрли ишларни ташкил этган тадбиркоримизнинг кейинги ишларида омад тилаймиз.


Хитой мафияси бошлиғи озод этилгач яна қамоққа ташланди\n17:11 / 02.06.2016\n52 ёшли Хитой мафияси раҳбари Ченг Юз, ўзининг озодликдан чиқишини шунчалик дабдабали нишонладики, полиция уни яна қамоққа олишга мажбур бўлди, деб ёзмоқда South China Morning Post газетаси.\nЮзни қимор ўйинларини ноқонуний ташкил этганлиги учун, Хитойнинг шимолий Шаньси провинциясидаги қамоқда 7 йил ўтириб, ахлоқ тузатиш идорасини тарк этган куни 100дан ортиқ киши кутиб олган. Улар олтита Hummer, 20та Range Rover ва 30та «мерседес»да келишган эди.\nЮзнинг дўстлари, унинг шарафига ҳамда омадсизлик келтирувчи "ёвуз кучлар"ни қувиш мақсадида шу ернинг ўзида фейерверк уюштириб юборишган.\nШундан сўнг, делегация аъзолари яқин орадаги беш юлдузли меҳмонхона тантаналар залига тўпланишган. Бу ерда уларни, янада кўпроқ киши кутиб туришган эди.\nБуларнинг барчасини кузатиб борган ҳуқуқ посбонлари, ОАВ хабарига кўра, хитойликнинг "ўз жиноий алоқалари билан олифталик қилиши"ни кечира олишмаган. Уч кун ўтгач, Ченг байрам вақтида "жамоат тартибини бузиш" айблови билан ушланган. Бу эса, унинг фаолиятини қайта текшириш имконини беради.\nАйтиш жоизки, Юз учун бу биринчи қамоқда ўтириши эмас, аммо у ҳар доим узоқ муддатли қамоқдан кейин ҳам, ўз таъсирини тезда тиклаб ола билган. Ҳатто, бошқа мафия раҳбарлари, бизнесини қайта тиклаб олиши учун катта миқдорда қарз ҳам бериб туришган.